Podrška Slovenije ostaje i nakon referenduma\nCrna Gora i ostale zemlje regiona treba da teže Evropskoj uniji, prije svega, da bi se poboljšao kvalitet života njihovih građana“, kaže Milan Cvikl, bivši slovenački ministar za evropska pitanja koji godinama radi za razne slovenačke finansijske i državne institucije i Svjetsku banku. Intervju sa Milanom Cviklom realizvan je u okviru serijala „Crna Gora i region“.\nRSE: Gospodine Cvikl, Crna Gora i Slovenija imaju vrlo intenzivnu saradnju, posebno u domenu pružanja ekspertske pomoći koja se tiče evropskih integracija. Da li su interesi Slovenije u ovom odnosu prvenstveno ekonomski ili možda politički?\nCVIKL: Ja bih rekao da Slovenija ima kao i sa drugim zemljama koje su išle na putu ka evropskoj integraciji veoma blisku saradnju, recimo sa Republikom Makedonijom.Tako da je rad sa Crnom Gorom kao i rad sa Srbijom, rad sa Bosnom i Hercegovinom i Hrvatskom na neki način u našem i političkom i ekonomskom interesu. U političkom zbog toga jer mi verujemo da treba tu rupu između naše južne granice i severne granice Grčke, znači rupu koja tvori zemlje nekadašnje bivše Jugoslavije i Albanije koje još nisu članice Evroske unije zatvoriti, a ekonomski zbog toga jer će to podsticati dalji razvoj i aktiviranje svih potencijala i u Crnoj Gori i u drugim zemljama bivše Jugoslavije i Albanije i na taj način će i Evropska unija biti sposobna da u zajedničko tržište uključi praktično preko 500 miliona ljudi.\nRSE: Gdje vidite glavne probleme Crne Gore kada su u pitanju procesi integracija?\nCVIKL: Mislim daje osnovno pitanje na neki način unutrašnje pitanje. Te reforme rade se ne zbog ulaska u Evropsku uniju, nego zbog toga da bi ljudi u Crnoj Gori, kao što smo mi u Sloveniji to radili, imali što bolju budućnost. Ja mislim da je dobro izgraditi oko pitanja ulaska u Evropsku uniju politički koncenzus.Do toga je u Crnoj Gori već došlo. Dobro, to je vezano na neki način i za referendum, ali mislim da ako se gleda da su reforme koje jesu teške, reforme zbog toga da bi ljudi u Crnoj Gori živeli bolje, utoliko će se lakše prihvatiti one mere koje je nužno prihvatiti na putu ka Evropskoj uniji.\nRSE: Da li je za proces integracija veličina Crne Gore prednost ili mana?\nCVIKL: Imali smo različite zemlje koje su u prošlih 50 godina ušle u Evropsku uniju. Misim da nije toliko u pitanju veličina, nego je unutrašnja organizacija rada vlade i parlamenta i kako je teritorijalno zemlja izgrađena. Ja mislim da ce Crna Gora uz pola miliona ljudi, dobro, biti jedna od najmanjih zemalja u Evropskoj uniji, ali to je prednost ako ima direktne sprege između poboljšanog kvaliteta života ljudi u Crnoj Gori na tom putu ulaska u Evropsku uniju. Mislim da je mana, pre svega zbog toga sto je na neki način mala zemlja skuplja zemlja, ali je prednost u tome da se ipak može lakše i politički dogovoriti i da se mogu lakše popraviti problemi nego u nekoj velikoj zemlji gde su ekonomski problemi. Mislim da Crna Gora ima puno potencijala, kao što je turizam. Vaša je priroda fantastična i na takav način kao što radite sada na CNN treba Crnu Goru predočiti svetu, Evropskoj uniji i pošto su reforme i aktivnosti koje radite prave mere to ce jedno sa drugim biti vaša prednost da napravite što bolje uslove za život ljudi u Crnoj Gori.\nRSE: Da li mislite da bi Crna Gora mogla računati na brzi nastavak pregovora sa Evropskom unijom o pridruživanju ukoliko se izglasa nezavisnost? Ja ću Vam reći da je upravo slovenačka agencija STA emitovala vijest da će Evropska unija najvjerovatnije dati mandat za odvojene pregovore sa Crnom Gorom ukoliko bude izglasana njena nezavisnost.\nCVIKL: Ja mislim da je odluka Evrpske unije oko takozvanog „dualnog kraka“ ili „dvostrukog kolosjeka“ bila presudna na neki način, jednostavno zbog toga jer zajednica Srbije i Crne Gore ipak nije bila dovoljno ekonomski integrirana međusobno.U suštini u toj zajednici između Srbije i Crne Gore međusobna nezavisnost, osim ako uzmemo vanjsku politiku, a i ta se menja, ipak je tako velika i to je logični dalji korak. Kada je već bio dogovoren „dualni kolosjek“ mislim da je to normalna poruka Evropske unije i ja nisam iznenađen ako je ta vest tačna.\nRSE: Ukoliko ishod referenduma bude pozitivan, Vlada Crne Gore je najavila i značajnu pomoć Slovenije u tom prelaznom periodu, a koja se tiče procesa priznavanja, potom u diplomatsko konzularnim poslovima i slično. Da li Evropska unija podržava takav angažman Slovenije?\nCVIKL: Ja gledam na referendum Crne Gore kao na korak gde vi želite jednostavno brže nego što bi mogla napraviti zajednica Crne Gore i Srbije ulazak u Evropsku uniju. Kada će i Crna Gora biti članica Evropske unije i Srbija faktički ako pogledamo prema novom Ustavu Evropske unije, neće biti nikakvih razlika kao što je to u sadašnjoj situaciji. Mislim da je bitno, pre svega, da političari i u Srbiji i u Crnoj Gori na tom „dualnom kolosjeku“ rade prave reforme koje će njih što brže dovesti u Evropsku uniju. U tom kontekstu podrška Slovenije posle eventualnog pozitivnog ishoda referenduma sasvim je logičan korak jer ona znači da će uz Makedoniju, uz aktivnosti u Bosni i Hercegovini, uz aktivnosti u Hrvatskoj, Albaniji i Crna Gora biti ona koja ce na neki način moći nastaviti razgovore a onda mislim da će političke snage i u Srbiji ipak uočiti da treba pojačati proces pridruživanja Evropskoj uniji, imajući u vidu i one uslove koje treba ispuniti.\nRSE: Da li je osnova današnje saradnje sa Slovenijom i jedna politička bliskost na relaciji Đukanović – Kučan koja je uspostavljena nakon što se zvanična Podgorica ’97, ’98. godine distancirala od Miloševićeve politike. Znamo iz tog perioda da je Crna Gora, takođe, preko Slovenije ostvarivala veliki, veliki broj diplomatskih kontakata?\nCVIKL: Ja sada ne bih ulazio u neku personalnu vezu. Ja mislim da su oba političara i gospodin Kučan i gospodin Đukanović, pre svega, suprotstavljajući se Miloševićevoj politici radili ono što bi trebao raditi svaki političar. Mislim da je odvajanje Crne Gore od pogrešnih poteza politike koju je predvodio Milošević na teritoriju bivše Jugoslavije, zajedno sa nekim drugima, sasvim normalan i logičan potez. Ipak se treba brinuti o tome kako ljudi žive, a ne brinuti se o nekim pitanjima prošlosti. Treba gledati napred. Ne treba se vraćati u prošlost i u tom kontekstu ja mislim da je podrška koju Slovenija daje Crnj Gori ista podrška koju davamo svakoj zemlji na putu ka Evropskoj uniji koju dajemo Makedoniji, dajemo Hrvatskoj, Bosni i Hercegovini, dajemo Crnoj Gori i davaćemo i Srbiji.


"Metro" planira povećanje izvoza proizvoda iz Srbije - Bizlife.rs\n“Metro” planira povećanje izvoza proizvoda iz Srbije\n09:55 Beograd, 22.12.2011.\nVeleprodajni trgovinski lanac „Metro cash and carry” planira da naredne godine značajno uveća količinu i broj artikala proizvedenih u Srbiji, a koji će se naći u prodavnicama širom Evrope, najavljuje Veronika Punčeva, predsednica Upravnog odbora „Metro cash and carry Srbija”.\nLokalni proizvođači koji za ovu kompaniju prave privatne robne marke, ove godine plasirali su svoje proizvode iz Srbije u devet evropskih zemalja, od kojih je šest u Evropskoj uniji. Najveće interesovanje u mreži distributivnih centara „Metro” postoji za prehranu, kućnu hemiju i tekstil. Do sada je 61 lokalni proizvođač koji učestvuje u programu privatnih robnih marki „Metroa“ uspešno sertifikovan, a predsednica Upravnog odbora očekuje da će ostali taj proces završiti do kraja 2012. godine.\n„Proizvođači iz Srbije su u prethodnom periodu pokazali da mogu kvalitetom i cenom da budu konkurentni i na najizbirljivijim tržištima. Na osnovu toga i baziramo planove izvoza za iduću godinu koji predviđaju proširenje količina i palete proizvoda, pa i uvođenje domaće robe na nova tržišta evropskih zemalja,“ rekla je Punčeva.


Imlek nagradio najbolje farmere - Nira Press\nPočetna » Imlek nagradio najbolje farmere\nKompanija Imlek održala je tradicionalni Dan farmera rekordera, 16. aprila da proslavi još jednu godinu uspešne saradnje sa svojim najznačajnijim dobavljačima, proizvođačima sirovog mleka.\nBojan Radun sa farmerima rekorderima\nDodeljene su nagrade i priznanja za rekordne količine isporučenog sirovog mleka u prethodnoj godini. Veliki broj farmera iz cele Srbije prisustvovao je tradicionalnoj Imlekovoj proslavi na kojoj su im se predstavnici kompanije, na čelu sa generalnim direktorom Bojanom Radunom, zahvalili na dugoročnoj uspešnoj saranji i kontinuiranoj proizvodnji mleka vrhunskog kvaliteta.\nNagrade su dodeljene predstavnicima komercijalnih i porodičnih farmi, a uručene su i specijalne plakete farmerima koji su dali poseban doprinos u nekoliko različitih kategorija. Titulu apsolutnog šampiona za prethodnu godinu u kategoriji komercijalnih farmi ponovo je zaslužila PKB korporacija iz Padinske skele zahvaljujući isporučenih 21,83 miliona litara mleka, dok je Tot Katalin iz Utrina dobitnik nagrade za porodičnu farmu koja je proizvela rekordnih 1,98 miliona litara sirovog mleka.\nBojan Radun, generalni direktor Imleka u svom izlaganju istakao je značaj održavanja kvalitetnog odnosa sa proizvođačima mleka uz pomoć kojih kompanija uspešno gradi reputaciju regionalnog lidera u oblasti mlečne industrije. „Imlek je među potrošačima prepoznatljiv po svojim izuzetnim proizvodima, a to pre svega dugujemo našim stalnim kooperantima koji posluju u skladu sa najvišim standardima kvaliteta. Mleko koje na dnevnom nivou pristiže u naše proizvodne pogone, proizvode ovi vredni ljudi koji su posvećeni svom poslu i stoga je najmanje što možemo da učinimo da im se na ovakav način zahvalimo za uloženi trud. Pored toga, mi kao kompanija nastojimo da im se odužimo i da im stalnim pružanjem podrške u vidu donacije poljoprivrednih mašina, novčanih pozajmica i brojnih olakšica u poslovanju omogućimo neophodne uslove za održavanje postojećeg kvaliteta mleka. Naš cilj je da zadržimo lidersku poziciju na tržištu ali i da našim najznačajnijim dobavljačima – farmerima, obezbedimo svu moguću podršku“, rekao je Radun.


Državni službenici zahtijevaju od Vlade da im se omogući telefonsko otvaranje bolovanja\nUdruženje državnih službenika “Zaslužujemo da budemo plaćeni zato što postojimo i dišemo”, izašlo je u javnost sa zahtjevom da im zdravstvene ustanove obezbijede mogućnost otvaranja bolovanja putem telefona bez potrebe za izvršavanjem pregleda uživo.\n“Mi zahtijevamo od institucija sistema da zaštite svoje najbitnije i najbolje radnike i da napokon nas stave na prvo mjesto na kom svakako i trebamo biti. Mnogobrojni državni službenici su od početka pandemije koronavirusa imali strašnih problema da otvore svoja zakonom garantovana bolovanja. Osnovni razlog za to jeste svakako činjenica da veliki broj državnih službenika nije mogao da fizički pristupi domovima zdravlja i da na taj način sebi otvore, ponavljamo, zakonom zagarantovano bolovanje. Iz ovog razloga smo mi pristupili vlasti s prijedlogom da se državnim službenicima omogući telefonsko otvaranje bolovanja. Na ovaj način oslobodili bismo naše medicinske radnike bespotrebnih pregleda kada i sami državni službenici mogu utvrditi da im je potrebno bolovanje i sami ga sebi otvoriti uz telefonsko odobrenje postupajućeg ljekara. Na ovaj način štedimo vrijeme, novac i trud kako ljekara tako i državnih službenika, obje profesije koje su ekstremno bitne za bosanskohercegovačko društvo” – izjavio je za naš portal predstavnik državnih službenika Enes Uhljeb.\nUhljeb je na kraju razgovora dodao da je praksa telefonskog otvaranja bolovanja već ustaljena u Bosni i Hercegovini, ali je nešto što se i službeno treba odobriti.


Karadžić: Istina o Račku ne može da se sakrije, Osmani govori budalaštine — БАЛКАНСКИЕ НОВОСТИ\nPovodom, kako je navela, niza laži i uvreda koje je «predsednica lažne države Kosovo Vjosa Osmani iznela na račun ministra policije Aleksandra Vulina zbog prave istine o Račku», Karadžić je rekla da je «videla žaba da se konj potkiva, pa je tako i Vjosa Osmani širom otvorila usta da izgovori budalaštine i laži za koje bi volela da su istina».\n«I da se ceo svet obruši na ministra policije i našeg lidera Aleksandra Vulina, a kamoli jedna predsednica teritorije, istina o Račku ne može se više sakriti i poništiti. Laž zbog koje je bombardovana Srbija raskrinkana je, a predsednica nečeg što se zove Kosovo može samo da nastavi da mrzi i laže, ne baš pametno. Pošto je gospođa Osmani predsednica teritorije, poznate po kriminalu, korupciji, trgovini ljudima, organima i narkoticima i jednoj stranoj vojnoj bazi, nije ni čudo što slabo poznaje, a još manje primenjuje i poštuje zakone», navela je Karadžić.\nNaglasila je da je Srbija suverena i međunarodno priznata država, da se u njoj predsednici i članovi vlade ne postavljaju kao na jednoj omeđenoj teritoriji, već da narod izlazi na izbore.\n«I zato, za sada, Aleksandra Vulina možete eliminisati samo fizički, ali ni tada istinu o Srbima i Srbiji nećete zaustaviti», odgovorila je narodna poslanica Vulinovog Pokreta socijalista Ana Karadžić kosovskoj predsednici Vjosi Osmani.\nDodik i SNSD-ovi vrijeđali Šarovića i Borenovića zbog gostovanja s Izetbegovićem\nVučić: Potpisujemo važne sporazume u Tirani, region će biti suštinski bez granica 21.12.2021\nTrifunović: Sistem je truo i korumpiran, ali će i ovome doći kraj 23.12.2021


Danska - Specijalisti za EP, Mundijal kao rezervna varijanta...\nNekako smo uvek navikli da ih gledamo u velikim ulogama na prvenstvima Evrope, na Mundijalu retko kada uspevali da opravdaju očekivanja...\nDanska na Mundijalu zvuči kao iznenađenje, tim pre što su oni relativno redovni na EP, ali retko kada u završnici šanpionara sveta.\nZlatna generacija osamdesetih je posle EP u Francuskoj stigla u Meksiko, prvi put tada su igrali na Mundijalu, uspeli da prođu u drugu rundu, zatim su primili pet komada od Španaca i to bi bilo to.\nOsvajanje titule prvaka Evrope 1992. je najveći trenutak u istoriji, ali nakon toga su usledile godine u kojima su očekivanja bila veća od mogućnosti.\nIpak, gledali smo ih u četvrtifinalu u Francuskoj, prošli su grupu 2002. no ovaj vek je bio znatno manje uspešan, ako se ima u vidu da su propustili i 2006. i 2014. dok su u Južnoj Africi ostali bez plasmana u nokaut fazu.\nIpak, nekako čini se da Danci imaju uvek bolju selekciju, posebno u prethodnim godinama nego što rezultati pokazuju, oni se nisu plasirali na EP 2016. što deluje kao naučna fantastika pored Albanije (u toj grupi je bila i Srbija, očitali su nam lekciju u Beogradu).\nNo, sada su tu sa ambicijom, morali su kroz baraž, demolirali su Republiku Irsku u Dablinu i overili plasman. Velika radost za sjajne navijače koji će stići u Rusiju, nema pritiska, ali ambicija postoji, svakako da će Danska pokušati da stigne što dalje, a upravo to što ne postoji imperativ ih čini opasnim.


Poplave u Srbiji stopirale su izbornu kampanju. Gotovo sve stranke su saopštile da sa predizbornim aktivnostima neće nastavljati dok se stanje na rekama ne stabilizuje. N1 proverava da li su, međutim, stranke zaista zaustavile aktivnosti. Kampanja je… »\nGužva u zatvorima, rešenje u alternativnim sankcijama\nZatvori u Srbiji su pretrpani i za poslednje tri godine ništa se nije promenilo, proizilazi iz izveštaja Saveta Evrope o stanju u srpskim zatvorima. Kako se navodi, Srbija je među 10 evropskih zemalja u kojima nema mesta za sve zatvorenike i daleko je… »


CPN u Varšavi – CPN\nCPN u Varšavi\n16.10.2019 25.12.2019 | Aktivnosti\nCentar za promociju nauke je 14. i 15. oktobra učestvovao na događaju za umrežavanje i predstavljanje projekata u okviru programa Horizont 2020.\nU Varšavi je sredinom oktobra organizovan dvodnevni događaj sa fokusom na povezivanje i edukovanje svih zainteresovanih za potprogram Horizont 2020 – Nauka sa društvom i za društvo (Science with and for Society – SWAFS). Domaćin ovog događaja bio je Kopernikus centar, najveći naučni centar u Poljskoj.\nTokom prvog dana ovog međunarodnog događaja, pod nazivom Dan znanja, predstavljeni su aktuelni pozivi SWAFS programa, kao i promene koje će uslediti u novom programu Horizont Evropa. Prisutnima su se obratili visoki predstavnici Evropske komisije.\nDrugi i ključni dan ovog događaja od posebnog je značaja za članove istraživačke zajednice i za organizacije poput Centra za promociju nauke koje se bave naučnom komunikacijom a traže umrežavanje i mogućnost finansiranja u okviru programa Horizont 2020. Prisutni su imali priliku da učestvuju u unapred dogovorenim sastancima sa drugim učesnicima kako bi identifikovali moguće saradnike, olakšali stvaranje konzorcijuma i ušli u pripremu projekata iz SWAFS poziva. Koordinatori koji aktivno traže partnere za projekte predstavili su svoje projekte tokom posebne sesije.


eKapija | Srbija i Mađarska potpisale sporazum o gradnji gasovoda\nIzvor: Tanjug | Petak, 14.06.2019.| 17:29\nMinistar energetike Aleksandar Antić i ministar spoljnih poslova i trgovine Mađarske Peter Sijatro potpisali su u petak, 14. juna, u Budimpešti sporazum o saradnji dve zemlje na izgradnji gasovoda koji prelazi preko državne granice.\nKako je istakao Antić, sporazum će omogućiti da se dva gasovoda (nastavak Turskog toka) dotaknu a da se u Srbiji radovi odvijaju intenzivno na tri deonice i da će linijski gasovod od granice sa Bugarskom do granice sa Mađarskom biti završen do polovine decembra ove godine.\n- Već su značajne količine cevi stigle u Srbiju i iznete na trasu, a više desetina kilometara cevi je već položeno i zavareno - rekao je ministar.\nMinistri su se saglasili da dve zemlje imaju čvrstu saradnju koja je od strateškog značaja za razvoj zajednickog gasnog interkonektora. Istakli su da je saradnja važna za nastavak projekta Turski tok, kojim će se obezbediti snabdevanje gasom i Srbije i Mađarske.\n- Imamo sigurnost da pravac snabdevanja gasom iz Turske odnosno nastavak Turskog toka ide kroz Bugarsku, Srbiju i Mađarsku. To je projekat koji nama otvara sve perspektive sigurnog snabdevanja gasom i zato smo puno energije uložili da bi taj projekat nastavio da se razvija - rekao je ministar Antić.\nAntić ističe da Srbija kao partner realizuje taj projekat u skladu sa dinamikom, to jest Mapom puta koji je potpisala još 2017. godine a da to otvara i Mađarskoj mogućnost donošenja svojih odluka, investicionih i o zakupu kapaciteta.\nKako je rekao, taj gasovod će omogućiti Srbiji i Mađarskoj da se svi koji žele uključe komercijalno i po tržišnim uslovima, kao i kroz zakupe kapaciteta, te da vlade dve zemlje obezbeđuju sigurno snabdevanje gasom građanima i industriji.\nMinistar Antić je istakao i da je reč o potpuno komercijalnom projektu koji se razvija u skladu sa svim energetskim direktivama uključujući i Treći energetski paket EU, kao i da je sa Sijartom razgovarao i o gasno skladišnim kapacitetima dve zemlje.\n- Naši odnosi su zaista dobri i partnerski i treba da tražimo mogućnost za saradnju. Nadamo se da će se naše dve berze električne energije, srpske i mađarske, do kraja godine ujediniti i stvoriti snažnu berzu u interesu čitavog regiona.\n- Kada je reč o pitanju rusko ukrajinskog tranzita gasa, pošto je ugovor o tome istekao niko nije siguran da li će uopšte biti tranzita gasa kroz Ukrajinu. Možda će biti, ali mi ne možemo da baziramo snabdevanje gasa na tome, nego moramo da razmišljamo na koji način možemo dugoročno da obezbedimo snabedevanje gasom za našu zemlju - kazao je on.\n- Mi svakako treba da imamo dva punkta gde možemo da obezbedimo snabdevanje gasom, odnosno dotok velikih kolicicna gasa. Trenutno imamo iz pravca Austrje i Ukrajine i sada bi tu mogućnost želeli da obezbedimo iz pravca juga odnosno iz Srbije.\n- I mi smo primorani da nađemo rešenje i u znaku toga smo postigli sporazum sa Srbijom i imaćemo mogućnost snabedavanja - naveo je Sijarto.\nMinistarstvo spoljne trgovine Mađarske


NSinfo: Traži se projektant za parterno uređenje prostora kod Mišeluka i Kameničkog parka\nTraži se projektant za parterno uređenje prostora kod Mišeluka i Kameničkog parka\nGradska uprava za građevinsko zemljište i investicije traži\nprojektanta koji će osmisliti parterno uređenje prostora s jugozapadne strane saobraćajne petlje “Mišeluk” na izlazu s Mosta slobode, neposredno uz Ulicu vojvode Putnika.\nOdabrani projektant imaće najviše 90 kalendarskih dana da završi tehničku dokumentaciju, odnosno idejno rešenje, projekat za građevinsku dozvolu i izvođački projekat.\nTenderom je obuhvaćeno uređivanje dve parcele površine 0,26 hektara, koje se oslanjaju na spomenik prirode “Kamenički park”, a urbanističkim planom na tom mestu je predviđena zelena površina. Budući da na pomenutoj lokaciji već postoji različito zelenilo, projektom bi trebalo osmisliti pejzažno uređenje, koje bi se funkcionalno i dekorativno uklapalo u okolinu. Osim toga, planirano je opremanje prostora odgovarajućim mobilijarom, postavljanje javnog osvetljenja, kao i izgradnja pešačkih staza.\nKriterijum za dodelu ugovora je najniža ponuđena cena, a rok za podnošenje ponuda je 26. novembar, kada je i otvaranje ponuda, dok će 25 dana nakon toga biti doneta odluka o dodeli ugovora ili obustavi postupka.\n... kamenički park, mišeluk, Novi Sad, sremska kamenica


Institut u Igalu ostaje u vlasništvu države\nCrnogorska vlada raskinula je ugovor o prodaji državnog paketa akcija Instituta “Dr Simo Milošević” koji je u novembru potpisan s britansko-američkim konzorcijumom IWG, saopštila je danas vlada.\nUgovor je prestao da važi jer IWG nije ispunio obaveze iz ugovora potpisanog u novembru prošle godine.\nIWG se jedini prijavio na tenderu za prodaju 56,5 odsto akcija zdravstveno-rehabilitacionog centra u Igalu kod Herceg Novog, za šta je ponudio 10 miliona evra i investicije vredne 50 miliona evra u narednih pet godina od preuzimanja.\n“Kupac akcija, IWG iz Londona, nije realizovao svoje obaveze koje je bio dužan da ispuni u roku od šest meseci od dana potpisivanja Ugovora, što je bio uslov za zatvaranje transakcije”, saopštila je vlada.\nProdaju Instituta firmi sa sedištem iz Londona oštro je kritikovana u delu javnosti, a ključni argument bio je sporni kvalitet kompanije IWG.\nVlada četvrti put pokušava da proda banju u Igalu čiji su akcionari, pored države i njenih fondova, Vlada Srbije s oko 26 odsto kapitala, manjinski akcionari koji poseduju 16,3 odsto a ICN Farmaseutikls (ICN Pharmaceuticals) 1,29 odsto.\nZdravstveni centar u Igalu jedna je od najvećih i najpoznatija je institucija za multidisciplinarno banjsko lečenje na Mediteranu. U sastavu centra je i ekskluzivna vila “Galeb”, sagradjena 1979. godine za potrebe predsednika bivše SFRJ Josipa Broza Tita.\nZa kupovinu Instituta bili su zainteresovani MK grupa Miodraga Kostića i francuski Viši (Vichy).


Veliki slet malih Pčelica u nedelju na stadionu Čair\nPočetak/Društvo/Veliki slet malih Pčelica u nedelju na stadionu Čair\nTradicionalna manifestacije Predškolske ustanove Pčelica „Plesom do znanja i zdravlja“, biće održana i ove godine u nedelju, 20. maja na stadionu Čair od 10 časova.\nCilj ove tradicionalne manifestacije je promocija zdravih stilova života uz ples i igru.\nOko šest hiljada mališana vežbalo je sa vaspitačima i medicinskim sestrama od oktobra, a svoje plesno umeće pokazaće 20. maja na stadionu, 2790 malih plesača iz starijih i predškolskih grupa, 200 vaspitača, 25 sestara na preventivi i četiri koordinatora. Posetioci će uživati u 14 plesnih koreografija. Deca jaslenog uzrasta, mlađih i srednjih grupa plesaće u svojim vrtićima 23.maja.\nDirektorka PU Pčelica Niš Svetlana Mitić pozvala je Nišlije da dođu na stadion i da svi uživamo u velikom „sletu“ malih pčelica.\n„Te emocije kada hiljade malih, složnih ruku i nogu udara u istom ritmu, kada se tresu tribine i gradom odzvanja dobro poznata pesma, uz koju su odrastali i oni na tribinama, je osećaj koji se ne može opisati. To se samo može doživeti, zato Vas očekujemo da zajedno pevamo sa našim najvećim blagom, 20. maja od 10 časova“, poslala je poziv direktorka Mitić.\nManifestacija Plesom do znanja i zdravlja je deo Dana Pčelice koji su počeli Dečjim igrarijama 15. maja na stadionu Čair.\nIz Pčelice poručuju da je 23. maj rezervisan za maskenbal kada mališani u različitim kostimima i maskama, plešu i sviraju korisnicima i posetiocima niškog aerodroma, Gerontološkog centra, gradskih opština, osnovnih škola, parkova, Doma za decu bez roditeljskog staranja.\n„Taj dan dečje maštovitosti i kreativnosti biće obeležen raznim pričama koje će pričati niški vrtići“, poručuje menadžment ove niške ustanove.\nU Pozorištu lutaka 30. maja u oviru manifestacije Čarolija pozorišta, posetioci će uživati u predstavama vrtića Maslačak, Bajka i Leptirić.\nZavršna manifestacija Dana Pčelice biće svečana akademija PU Pčelica Niš, 6. juna u Pozorištu lutaka.\nU cilju bezbednosti učesnika i posetioca manifestacije, 20.maja saobraćaj će biti izmenjen na prilazima i unutar SC Čair, od 07 – 12 časova. U istom periodu biće zabranjeno i parkiranje na parkiralištima sa prilazima iz ulice Zetska, osim za potrebe parkiranja vozila organizatora i roditelja sa decom učesnicima.\nPlesom do znanja i zdravlja PU Pčelica Svetlana Mitić\nU 26 vrtića trenutno boravi 2250 mališana\nŽivot je ono što napraviš od njega


Segedin - Lui Travel\nDržavljani Srbije mogu da uđu u Mađarsku bez ograničenja, odnosno pod istim uslovima koji su bili na snazi pre mera uvedenih radi sprečavanja širenja virusa COVID-19. Nije potrebna potvrda o vakcinaciji, niti negativan PCR test. Na snazi je nošenje maske u zatvorenim prostorima. Za ulazak u sportsko rekreativne centre, muzeje,zatvorene delove restorana i dr potreban je dokaz o vakcinaciji.\nPolazak iz Beograda u ranim jutarnjim časovima(oko 05.30) sa parkinga Mega Maxi-ja na Adi (bivši Tempo). Vožnja do granice i zadržavanje na graničnom prelazu radi obavljanja carinskih formalnosti. Dolazak u Segedin u prepodnevnim časovima i razgledanje grada uz pratnju vodiča: Gradska kuća, Széchenyi trg (glavni trg ), Klauzál trg, Zavetna crkva sa gvozdenim “ Vratima života “, Srpska pravoslavna crkva … Slobodno vreme za individualne aktivnosti u centru grada. Odlazak do TC Arkad. Slobodno vreme u tržnom centru. Fakultativno -odlazak do hiper marketa : Metro, Aushan.. Polazak za Srbiju oko 18h. Dolazak na mesto polaska u kasnim večernjim časovima.\nodlazak do hiper marketa-250 dinara\nIzleti se organizuju u saradnji sa lokalnim partnerom. Cene izleta su podložne promenama u zavisnosti od broja prijavljenih putnika. Neophodan minimum za izvođenje fakultativnihizleta je 25 putnika, a u slučaju manjeg broja prijavljenih putnika cena fakultative podložna je promeni prema uslovima lokalne agencije ino-partnera, i organizator izleta zadržava pravo ponuditi korigovane, više cene u odnosu na zainteresovani broj putnika koje isti nisu u obavezi da prihvate. Fakultativni izleti nisu obavezni deo programa i zavise od broja prijavljenih putnika. Cena se uglavnom sastoji od troškova rezervacije, prevoza, vodiča, ulaznica, organizacije…\nProgram broj 33/2022 od 21.03.2022.


Šta povezuje međunarodnu korupciju i novčanice od 100 dolara - Sputnjik Srbija\n16:01 03.03.2019 (osveženo 16:58 03.03.2019) Preuzmite kraći link\nStručnjaci veruju da bi taj talas mogao da se poveže sa globalnom korupcijom.\nNovčanice od 100 dolara prešle su broj novčanica od jednog dolara u opticaju, izjavio je glavni ekonomista „Dojče banke“ Torsten Slok u napomeni klijentima, prenosi B92.\nEksperti kažu da su novčanice visoke vrednosti kroz istoriju bile omiljeni način plaćanja među kriminalcima. Oni navode anonimnost, nedostatak evidencije o transakcijama i relativnu lakoću s kojom se takve novčanice mogu prenositi preko granica.\nRast novčanica od 100 dolara u opticaju je signal da se svet oslanja na njih kao zalihu vrednosti, a i dalje se koriste i za međunarodni kriminal, izjavio je Nikolas Kolas, suosnivač „Data trek riserč“.\n„To nema nikakve veze sa američkom ekonomijom i nema nikakve veze sa kamatnim stopama. Svakako ima dovoljno dokaza da se kaže da je to sredstvo za korupciju, ali to je i način da ljudi drže imovinu izvan finansijskog sistema“, rekao je on.\nKolas je istakao da je broj novčanica od sto dolara u inostranstvu počeo da raste nakon Zalivskog rata i američke invazije na Avganistan. Deo stabilizacije regiona značio je zamenu lokalnih valuta nečim, a „to nešto je bio američki dolar“.\n„Povećanje broja tih novčanica moglo bi biti vođeno globalnim strahom od negativnih kamatnih stopa u Evropi i Japanu, ili bi moglo da bude sredstvo štednje za američka domaćinstva zabrinuta zbog nove finansijske krize, ili bi moglo biti motivisano većom potražnjom iz globalne sive ekonomije“, rekao je Torsten Slok iz „Dojče banke“.\nIstraživanje Savezne banke Čikaga iz 2018. godine pokazalo je da je 60 odsto svih američkih računa i skoro 80 odsto svih novčanica od 100 dolara sada u inostranstvu.\nAmerika, dolar, korupcija


Eruptirao indonezijski vulkan Mount Sinabung @ StartBiH.ba\nNije bilo poginulih ni povrijeđenih u erupciji, saopćio je Indonezijski vulkanološki i geološki centar.\nMještanima je preporučeno da ostanu udaljeni pet kilometara od kratera vulkana i da budu svjesni opasnosti od lave, saopćila je agencija. Avionski saobraćaj nije bio ugrožen do sada pepelom iz vulkana koji je lebdio u zraku, saopćilo je ministarstvo saobraćaja.\nSambung se nalazi među više od 120 aktivnih vulkana u Indoneziji, koja je sklon sezimčkim aktivnostima uslijed svoje lokacije u pacifičkom „Plamenom prstenu“, lancu vulkana i tektonskih rasjeda koji okružuju Pacifički bazen, prenosi Associated Press.\nDemonstranti u Minsku podigli barikade tokom sukoba s policijom


Crna Gora: Otkazi sprečili otplatu kredita vrednosti sedam i po miliona evra – Bankar.rs\nHome/BANKARSKI PROIZVODI/Crna Gora: Otkazi sprečili otplatu kredita vrednosti sedam i po miliona evra\nBANKARSKI PROIZVODIBANKEKreditiSVE VESTI\nCrna Gora: Otkazi sprečili otplatu kredita vrednosti sedam i po miliona evra\nGrađani Crne Gore koji su zbog ekonomske krize izazvane pandemijom korona virusa dobili otkaze, stopirali su otplatu kredita kod banaka, mikrofinansijskih institucija i lizing kuća u vrednosti od oko 7,55 miliona evra.\nPrema pisanju Vijesti Centralna banka Crne Gore (CBCG) je sredinom oktobra omogućila moratorijum na otplatu kredita svim građanima koji su nakon 31. marta prošle godine ostali bez posla.\nOva olakšica za građane je važila do kraja marta ove godine, ali je nedavnom odlukom Saveta CBCG produžena do kraja godine, jer je, kako su kazali u vrhovnoj monetarnoj instituciji, procenjeno da vrednost kredita čija je otplata stopirana ne narušava poslovanje banaka.\n„Prema izveštajima koje su banke u obavezi da dostavljaju, pravo na moratorijum sa stanjem na dan 28. februar ove godine iskoristilo je ukupno 404 dužnika, od čega 293 po osnovu korišćenja gotovinskih neobezbeđenih kredita i 111 dužnika po osnovu korišćenja ostalih kredita građana“, precizirali su iz CBCG.\nUkupan iznos kredita u moratorijumu, čiji su korisnici građani koji su ostali bez posla, iznosi 6,88 miliona evra.\nIz CBCG su dodali da je na osnovu poslednjih raspoloživih informacija, odnosno na kraju februara ove godine, moratorijum kod četiri mikrofinansijske institucije aktiviran za ukupne kredite odobrene građanima u iznosu od 579 hiljada evra, što se odnosi na 192 partije kredita. Građani korisnici kredita kod dve lizing kompanije koriste moratorijum za dugovanja u iznosu od 94 hiljade evra, što se odnosi na osam kreditnih partija.\nCBCG je od izbijanja pandemije u okviru sedam paketa mera uvela pet moratorijuma, od kojih je samo jedan bio fleksibilan, dok su svi ostali za banke obavezujući.\nZa korisnike kredita čija je neto zarada pre smanjenja bila ispod 550 evra produžetak roka otplate radi se tako da iznos neopterećenog dela zarade, nakon izmene plana, ne bude manji od iznosa neopterećene zarade pre smanjenja.\nPrema odluci CBCG svi troškovi za uspostavljanje novog plana otplate kredita (obrada kredita, zaključivanje aneksa ugovora o kolateralu, overa ugovora…) padaju na teret banke.\nbanke Crna Gora Krediti\nCredit Suisse povećava kapital\nI kriptovalute u sefovima nacionalnih banaka, sa zlatom i novcem


Foto: Alexander Ryumin / EPA;\nPredsednik Vladimir Putin najavio je da će Moskva uskoro oprostiti Etiopiji njena dugovanja Rusiji. Tako će Etiopija postati četvrta afrička država kojoj će biti oproštena dugovanja, a sve je to deo ruske strategije da poveća svoj uticaj na kontinentu.\nPutin je to objavio uoči prvog ikada foruma Rusija-Afrika, koji je u Soči doveo više od 50 afričkih lidera i trajao je do četvrtka.\nRazgovarajući sa državnom novinskom agencijom TASS, Vladimir Putin je rekao da je razvijanje obostrano korisnih veza sa afričkim zemljama jedan od glavnih ruskih prioriteta u spoljnoj politici.\nDug Etiopije vrednosti od 163,6 miliona dolara uskoro će biti otpisan u okviru ruskog programa duga za razvoj, rekao je Putin.\nPutin je rekao da je Rusija već otpisala oko 20 milijardi dolara dugovanja koje su prema njoj imale afričke zemlje, a koji su se nagomilali u sovjetsko vreme.\n- To nije bio samo čin velikodušnosti, već i manifestacija pragmatizma, jer mnoge afričke države nisu bile u mogućnosti da plate kamate na te kredite - rekao je on.\nEvo pregleda afričkih država kojima su poslednjih godina otpisani dugovi prema Rusiji:\nEtiopija - 163,6 miliona dolara\nEtiopski dug bi trebalo da bude otpisan u okviru ruskog programa "Dug za razvoj". Program pretpostavlja da će se otpis dugova desiti u zamenu za dobijanje privilegija kao što su širenje poslovnih mogućnosti za ruske kompanije, pristup prirodnim resursima i izgradnju strateških ekonomskih veza, piše "Moskou tajms".\nMozambik - 40 miliona dolara\nU 2017. godini, Rusija je oprostila Mozambiku dug od 40 miliona dolara. Odluka je doneta u okviru Svetskog programa za hranu (WFP) kako bi se oslobodili resursi za humanitarni razvoj. Dejvid Bizli, izvršni direktor WFP-a, rekao je da je ova zamena duga najveća u istoriji WFP-a i da se očekuje da će obezbediti obroke za 150.000 dece u Mozambiku tokom petogodišnjeg perioda.\nMadagaskar - 89 miliona dolara\nU 2015. godini, Rusija je potpisala uredbu kojom jeoprostila 89 miliona dolara duga Madagaskara prema Moskvi, usmeravajući taj novac na razvojne projekte u zemlji. Akcija je bila deo odluke grupe G8 da se pomogne najsiromašnijim zemljama na svetu.\nTanzanija - nepoznat iznos duga\nTanzanija je bila jedna od prvih afričkih država kojoj je otpisan dug u okviru ruskog programa duga za razvoj početkom 2000-ih. Međutim, nije obelodanjeno koliki je iznos duga.\nA šta Rusija želi zauzvrat?\nMoskva je bila veliki geopolitički igrač u Africi u vreme Hladnog rata, ali se sada za uticaj bori protiv Evrope, SAD, Kine i Zalivskih zemalja.\nAfrika je kontinent bogat prirodnim resursima, pa ne čudi što mnogi žele tamo da šire svoj politički uticaj i poslovanja.\nTo je i jedan od glavnih razloga zašto je Putin organizovao samit u Sočiju - da bi tražio ugovore i partnere za svoju veliku energetsku, rudarsku i odbrambenu industriju, piše "Fajnenšel tajms".\nPutin sa predsednikom Centralnoafričke Republike Faustinom Touaderom\nRuski izvoz u afričke države dostigao je prošle godine 20 milijardi dolara, što je otprilike dvostruko više u odnosu na izvoz iz 2015. godine, ali slabiji u poređenju s kineskih gigantskih 205 milijardi dolara i uveliko se oslanja na prodaju oružja i pšenice u severnim državama Afrike.\nMeđutim, raste i broj poslova iz odbrambene industrije - od 2014. godine potpisani su sporazumi o vojnoj saradnji sa 19 afričkih zemalja. Rusija je u periodu od 2017. do 2018 godine potpisala ugovore o prodaji ortužja Angoli, Nigeriji, Sudanu, Maliju, Burkina Fasu i Ekvatorialnoj Gvineji. Tu spadaju borbeni avioni, borbeni i transportni helikopteri, protivtenkovske rakete i motori za borbene avione.\n- Ima još mnogo prostora za veći rast. Samo u Egipat i Alžir ide dve trećine ruskog izvoza u Afriku - rekao je Čarls Robertson, stručnjak za svetsku ekonomiju u "Renesans kapitalu".\nOn je rekao da afričke države imaju korsti od toga jer se više kompanija utrkuje za investiranje.\nRuske vojne i bezbednosne veze protežu se dalje od izvoza oružja i ponekad u njima glavnu ulogu ima privatna vojska.\nPodsetimo, Rusija je aktivna u Centralnoafričkoj republici (CAR) i zvanično pomaže vladi koju podržava UN protiv mnoštva pobunjeničkih grupa.\nAli tamo su u borbama i privatne ruske vojne snage, o čijem postojanju Rusija ćuti.\nRuske plaćeničke aktivnosti prijavljene su i u susednom Sudanu i Libiji, kao i u drugim zemljama, a uključuju "Vagner", privatnu vojnu kompaniju za koju se navodi da je vezana za Kremlj.\nRuski zvaničnici često opovrgavaju ove izveštaje i teško je utvrditi tačne veze između ovih grupa i ruske države.\nAli, Pol Stronski iz američke organizacije "Carnegie Endowment for International Peace", kaže da su privatni ruski bezbednosni operateri veoma korisni za Moskvu, piše BBC.\nOni se često samofinansiraju svojim radom čuvajući ključne resurse i pružaju ruskoj državi šansu „da proširi svoje bezbednosno prisustvo i politički uticaj u zemlji gotovo bez ikakvih troškova i malo rizika“, kaže on.\nI dok Moskvi nedostaje finansijska moć Pekinga, ona je uspela da izgradi uticaj od Alžira do Ugande pružajući podršku liderima tih zemalja i upravljajući projektima za prirodne resurse u ratom razorenim zemljama i naravno prodavanjem oružja i uslugama njenih vojnika plaćenika.\nRuski proizvođač aluminijuma "Rusal" vlasnik je rudnika boksita u Gvineji, dok Alrosa, rudarska kompanija koja iskopava dijamante i koja je pod kontrolom Kremlja, ima imovinu u bogatim rudnicima u Angoli i Bocvani. Državna naftna kompanija "Rosnjeft" ima udele u kompanijama u Egiptu i Mozambiku, a državna kompanija za nuklearnu energiju "Rosatom" ima 15 projekata koji čekaju na otvaranje širom Afrike, iako nijedan nije dobio konačno odobrenje.\nRusija pojačava svoje političke kontakte u regionu, a 12 afričkih šefova država posetilo je Moskvu od 2015. godine, njih šest je bilo samo u 2018. godini. Njene ambicije izazvale su određenu zabrinutost ključnih zapadnih sila koje strahuju da ih je Moskva pretekla.\nProšle godine, bivši američki savetnik za nacionalnu bezbednost, Džon Bolton, najavio je novu američku strategiju za Afriku, koja je delom usmerena na suprotstavljanje i Kini i Rusiji.\nMeđutim, "Vašington post" upozorava da ruski uticaj na kontinentu sve više rasti, dok američki slabi.\nUN: Pjongjang krađom u sajberprostoru zaradio DVE MILIJARDE dolara, a upotrebiće ih u jezive svrhe


Početak izgradnje novog hotela u Beogradu - BGnekretnine blog\nPočetak izgradnje novog hotela u Beogradu\nFalkensteiner hotel, Falkensteiner hotel na Novom Beogradu, Falkensteiner Michaeler turistička grupacije, FMTG AG, MF Beta Nekretnine\nBeograd, Novosti 104 Mar 2011\nUskoro niče Falkensteiner hotel na Novom Beogradu, na kome će direktno biti izgrađena dvanestospratna kula sa kancelarijama i poslovnim prostorom, na površini od ukupno 6000 kvadratnih metara.\nGrađevinsku dozvolu obe pomenute kompanije imaju već od decembra 2010. godine. Sada kreću bageri za joint-venture projekat akcionarskog društva FMTG i akcionarskog društva MF Beta Nekretnine.\nUkupna investicija gradskog hotela sa četiri zvezdice u kombinaciji sa kulom i poslovnim prostorom visokog kvaliteta na top-lokaciji u Beogradu iznosi više od 40 miliona evra.\nKod ovog projekta izgradnje akcionarskog društva Falkensteiner Michaeler turističke grupacije, (skraćeno: FMTG AG) i akcionarskog društva M.O.F. Beta Nekretnine radi se o Falkensteiner hotelu na Novom Beogradu na kome će direktno biti izgrađena kula od 12 spratova, sa kancelarijama i poslovnim prostorom na površini od ukupno 6000 kvadratnih metara. Boris Podrecca, arhitekta srpskog porekla koji živi u Beču, odgovoran je za ukupno planiranje savremenog dizajna ovog gradskog hotela u poslovnom delu grada kao i za njegov završetak u 2012. godini.\nSrbija je šesta zemlja na FTMG karti\nDr Aleksandar Roesler, generalni direktor akcionarskog društva FMTG, je zadovoljan ulaskom na srpsko tržište: ”Sa koinvesticijom ove dve kompanije ne samo da proširujemo asortiman proizvoda u oblasti gradskih hotela grupacije Falkensteiner hotels & residences, već gradimo jedinstveni hotel u Beogradu. U središtu Novog Beograda, gde nastaje poslovni centar, a ipak u blizini centra grada, stvara se kompleks zgrada, koji može da udomi i hotel i poslovnu zgradu. Veoma me raduje i naš korak napred prema istoku. S obzirom na to da već uspešno vodimo jedan gradski hotel u Bratislavi, uskoro našim biznis korisnicima možemo ponuditi još značajnih top destinacija. Balkanska metropola je u proteklih nekoliko godina procvetala, pogotovo za turiste koji posećuju gradske metropole.”\nHotel dobija formu\nTrenutno se može samo pretpostaviti koliko se zanimljiv FTMG projekat u Beogradu trenutno gradi. Michaeler & Partner, ćerka kompanija za pružanje turističkih usluga od početka realizacije prati ovaj projekat, koji iz meseca u mesec poprima konkretniju formu. “171 soba modernog dizajna i apartmana, vrhunski opremljena sala za konferencije sa prostorijom u kojoj se mogu održavati i balovi, spa centar i executive lounge u prizemlju čine ono što možemo nazvati „Hardware“. Software, kao što je ’Welcome home’ osećaj ili Alpe-Adria kulinarstvo, sjedinjuje koncept hotelske grupe u Falkensteiner hotelu na Novom Beogradu.”, izjavio je mag. Ditmar Rajndl, izvršni direktor kompanije FTMG.


Naučni klub Beograd otvara se 6. aprila u Ulici kralja Petra 46 Naučni klub Beograd otvara se 6. aprila u Ulici kralja Petra 46 – Personal magazin\nBeograd 6. aprila dobija Naučni klub na stalnoj adresi: Kralja Petra 46\nNaučni klub Beograd otvara se u centru grada, kao inovativno mesto gde se na savremen način susreću nauka i građani, znanje i radoznalost, ideja i njena tehnološka primena.\nNaučni klub Beograd nalazi u Ulici kralja Petra 46, u zoni koju su obeležile srpska nauka i kultura, u neposrednoj blizini Univerziteta u Beogradu i zgrada više fakulteta, uz Biblioteku grada, Kolarac, Kinoteku i Etnografski muzej, stotinak metara od sedišta Srpske akademije nauka i umetnosti, nedaleko od Muzeja Vuka i Dositeja, gde je nastala Velika škola, izvorište moderne srpske države.\nCentar za promociju nauke i njegovi partneri iz nauke, obrazovanja i medija, iz Evrope i sveta, svakog dana organizovaće u Naučnom klubu raznovrsne, svakom dostupne, naučnopopularne programe.\nJedan dan u Naučnom klubu počinje interaktivnim dečjim radionicama, za đake i nastavnike, potom se Klub pretvara u okupljalište studenata, studentskih sekcija i organizacija mladih, da bi u popodnevnim satima ugostio polaznike najrazličitijih radionica, obuka i seminara. Popularni večernji programi predstavljaju naučnike, naučna znanja i otkrića svim građanima, jasno i zanimljivo, kroz originalne sadržaje, interakciju, film, muziku, predavanja i tribine.\nLokacija za trajno stanište Kluba pronađena je početkom 2016. godine gde je, na spratu iznad, smešteno i sedište samog Centra. Istovremeno, ideja se već proširila na 12 gradova Srbije, gde je u saradnji sa lokalnim samoupravama i centrima za stručno usavršavanje CPN pokrenuo 12 naučnih klubova. Na kraju ovog procesa, u Beogradu je otvoren i centar ove mreže – Naučni klub Beograd, ključnu nacionalnu infrastrukturu za promociju nauke, za širenje naučne kulture i jačanje naučne pismenosti u Republici Srbiji.\nGost Naučnog kluba Beograd neposredno nakon otvaranja biće i Sedrik Vilani, francuski matematičar i jedan od najpoznatijih matematičara na svetu, dobitnik Fildsove medalje, koja je u svetu matematike popet Nobela.\nNaučni klub Beograd otvara se 6. aprila u Ulici kralja Petra 46 was last modified: March 30th, 2017 by Redakcija\nCPNNaučni klub Beograd\nDa li želite da vam kancelarijska oprema radi poput pametnog telefona?


Opasno jačanje ultradesnice: EU ukida vize Srbiji zbog divljaka?!\n24SI - Divljanje srbijanskih navijača na utakmici Italija-Srbija u Genovi moglo bi da utiče na ponovno uvođenje viza Srbiji, ocijenjeno je u novom izvještaju američke agencije "Stratfor".\nAgencija ističe i da su dešavanja u Genovi i neredi koji su izbili povodom gej parade u Beogradu pokazali da ultranacionalističke grupe imaju bolje organizacione sposobnosti nego što je očekivano i da bi mogle da predstavljaju prijetnju za vladu u Srbiji, a i za stabilnost na Balkanu. Nasilje srbijanskih huligana moglo bi da se odrazi i na stav holandskog parlamenta o srbijanskoj kandidaturi za EU.\n"Međunarodni karakter nasilja bez sumnje će odjeknuti u EU, koja je izrazila spremnost da uskoro nagradi Srbiju dodjeljivanjem statusa kandidata", ocjenjuje "Stratfor" u analizi i dodaje da bi moglo biti dovedeno u pitanje i putovanje srbijanskih državljana bez viza u EU.\nUltranacionalističke stranke i grupe u Srbiji, podvlači "Stratfor", žestoko se protive nezavisnosti Kosova, kao i naporima srbijanske vlade da se priključi EU.\n"Stratfor" ističe da je 60 posto uhapšenih izgrednika u Beogradu iz unutrašnjosti Srbije, što ukazuje na organizacioni kapacitet koji ide dalje od glavnog grada, sa mrežom operativaca širom Srbije. Sposobnost da se organizuje protest i regrutuju aktivisti iz cijele zemlje takođe pokazuje značajan nivo finansiranja, kaže agencija, piše srbijanski list "Alo".\nAgencija podsjeća da su grupe koje se obično zovu "fudbalski huligani" ili samo "huligani" igrale važnu ulogu u novijoj historiji Balkana i dodaje da su regrutovane u paravojne jedinice tokom ratova u bivšoj Jugoslaviji devedesetih, ali i da su se priključile pokretu protiv Slobodana Miloševića 2000. Neofašističke grupe koje su nastale u posljednjih deset godina navodi "Stratfor", pružaju svoj organizacioni kapacitet huliganima i nezadovoljnoj omladini i obezbjeđuju im ideologiju i vođstvo koje traže. Opasnost za Srbiju leži u tome da bi nacionalističke stranke, koje su u posljednje vrijeme imale ozbiljne političke teškoće, mogle da pokušaju da angažuju te ultradesničarske pokrete i iskoriste njihovu energiju i organizacione sposobnosti u bazi.\n"Politička zrelost etabliranih desničarskih nacionalističkih stranaka koje su nedavno držale vlast u postmiloševićevskoj Srbiji, zajedno sa energijom i kapacitetom neofašističkih grupa, mogla bi da stvori uspješnu kombinaciju u srpskoj politici", navodi "Stratfor".


Zatražen pritvor za graničnog policajca zbog puštanja tri osobe u BiH - Detektor\n19. Marta 2020.13:01\nTužilaštvo Bosne i Hercegovine je predložilo pritvor za Raju Kikića, osumnjičenog da je, puštajući tri osobe iz Austrije u BiH bez upućivanja na sanitarni ili zdravstveni pregled, ozbiljno ugrozio zdravlje građana.\nPrema saopćenju Tužilaštva BiH, osumnjičeni Kikić je pod istragom da je tražio i dobio dar kako bi, protivno zakonskim odredbama i mimo predviđenih zdravstvenih i sanitarnih procedura, na Graničnom prelazu Brčko pustio u BiH tri osobe iz Hrvatske, a prethodno su bile i u drugim zemljama zaraženim koronavirusom.\nKako je navedeno u saopćenju, osumnjičeni Kikić se branio šutnjom, a nakon ispitivanja postupajući tužilac je Sudu BiH uputio prijedlog za određivanje mjere pritvora.\n“Pritvor je predložen jer je osumnjičeni svojim postupkom ozbiljno ugrozio zdravlje građana Bosne i Hercegovine, puštajući tri osobe koje dolaze iz Austrije, kao jedne od zemalja sa intenzivnom transmisijom koronavirusa, bez upućivanja na bilo kakav sanitarni ili zdravstveni pregled i bez važećih putnih isprava”, stoji u saopćenju.\nS obzirom da se radilo o mlađim osobama sa intenzivnim društvenim kontaktima i kretanjem, navedenim postupkom osumnjičeni je prouzrokovao veliku opasnost po zdravlje i živote građana BiH, navodi se iz Tužilaštva.\nOsobe koje su propuštene u BiH pronađene su i nad njima je proveden postupak u skladu sa uvedenim mjerama i odredbama o samoizolaciji.\nDirektor Granične policije BiH Zoran Galić je suspendovao pet policijskih službenika, pripadnika Granične policije Brod, kojima je na teret stavljeno da su u noći 5. na 6. mart ove godine u više navrata od osoba koje su prelazile državnu granicu, u cilju pribavljanja protupravne imovinske koristi, a da ne izvrše službene radnje koje su bili dužni izvršiti u skladu sa Zakonom o graničnoj kontroli BiH, zahtijevali i primili dar – novac u neutvrđenom iznosu.


Sa sednice UO Fonda PIO: Veći rashodi nego prihodi - Penzin\nPočetna Magazin Godine Ekonomija Sa sednice UO Fonda PIO: Veći rashodi nego prihodi\nUkupni prihodi i primanja Republičkog fonda za penzijsko i invalidsko osiguranje (Fond PIO) u prvih šest meseci ove godine ostvareni su u iznosu od 278,76 milijardi dinara, a rashodi i izdaci su iznosili 281,90 milijardi dinara, saopšteno je na sednici Upravnog odbora.\nNa sednici je saopšteno i da je, do sada, Fond PIO povukao skoro 10 milijardi dinara manje iz budžeta za penzije zahvaljujući povećanoj i redovnijoj uplati doprinosa.\nŠto se tiče prihoda i primanja Fonda PIO u prvih šest meseci ove godine, oni predstavljaju 48,20 odsto planiranih sredstava za ovu godinu, a iznos prihoda i primanja za taj period godine nominalno je niži za 6,12 odsto od iznosa ostvarenog u istom periodu 2014. godine, rečeno je na sednici odbora na kojoj su izneti podaci o finansijskom poslovanju RF PIO za period od januara do juna ove godine.\nB92 prenosi objašnjenje Fonda da je to rezultat većih prihoda od doprinosa i manjeg iznosa potrebnih dotacija zbog nižih rashoda za prava iz oblasti PIO. Rashodi i izdaci od januara do juna izvršeni su u ukupnom iznosu od 281,90 milijarde dinara i niži su nominalno od rashoda i izdataka izvršenih u istom periodu prethodne godine za 4, 82 odsto.\nProsečan iznos penzije za period januar – jun 2015. godine bio je 23.169 dinara, a u odnosu na isti period prošle godine, prosečan iznos penzije je nominalno manji za 4,4 odsto, a realno je pao za 5,7 odsto.\nUkupan broj korisnika penzije u tom periodu je bio oko 1,7 miliona, a najviše, tačnije 60,9 odsto su korisnici starosne penzije, 18,3 odsto korisnici invalidske i 20,8 odsto porodične penzije. Penzionera je u junu 2015. godine bilo više za 0,8 odsto u odnosu na jun 2014. godine.\nZa isplatu osnovnih penzija, utrošeno je 243,77 milijardi dinara zaključno sa junom, odnosno skoro 50 odsto od planiranih sredstava na nivou godine. Kod svih kategorija korisnika, pre svega kao rezultat primene Zakona o privremenom utvrđivanju načina isplate penzija, zabeležen je pad rashoda za osnovne penzije u odnosu na prethodnu godinu osim za kategoriju samostalnih delatnosti kod koje je karakterističan visok prirast broja korisnika.\nČlanovi UO iz redova poslodavaca izneli su primedbu što se tek sada iznosi informacija o finansijskom poslovanju Fonda za prvih šest meseci godine budući da su, kako kažu, sada očekivali devetomesečni izveštaj o tome. Direktorka Fonda PIO Dragana Kalinović rekla je da se više neće praviti toliki razmaci u podnošenju izveštaja UO i da je izveštaj o finansijskom poslovanju za prvih devet meseci godine skoro završen i da će uskoro biti predstavljen na sednici UO.\nČlanovi UO jednoglasno su doneli odluku o pokretanju procedure za imenovanje direktora Pokrajinskog fonda za PIO budući da sadašnjem direktoru ističe četvorogodišnji mandat 7. februara 2016. Kako je objašnjeno, Fond je po zakonu dužan da tri meseca pre isteka mandata direktora pokrene inicijativu za izbor novog kandidata za mesto direktora i taj predlog biće upućen pokrajinskoj vladi.\nČlanovi UO usvojili su predlog odluke o zaključenju Ugovora o korišćenju nepokretnosti Fonda PIO u Novom Pazaru, sa Udruženjem penzionera grada Novi Pazar.\nTakođe je usvojen i Predlog odluke o zaključenju Ugovora o korišćenju nepokretnosti Fonda PIO u Lučanima, sa Organizacijom penzionera opštine Lučani, kao i o zaključenju Ugovora o korišćenju nepokretnosti Republičkog fonda u Čačku, sa Udruženjem penzionera grada Čačka.\nČlanovi UO usvojili su i Predlog odluke o zaključenju Ugovora o korišćenju nepokretnosti Fonda PIO u Arilju, sa Udruženjem penzionera opštine Arilje.\nU vezi sa ovim, podsećamo vas da je Fond PIO usvojio izmene Pravilnika o raspolaganju imovinom Fonda PIO, o čemu ste mogli čitati u tekstu Nepokretnosti Fonda PIO: iznajmljivanje na novi način\nTags:AriljebudžetČačakDragana KalanovićekonomijaFond PIOLučaniNovi Pazarpenzijski sistemPravilnik o raspolaganju nepokretnostima Republičkog fonda za penzijsko i invalidsko osiguranjeprihodirashodiSrbija


Subotica u poslednjih nekoliko decenija predstavlja primer grada sa tradicionalno najrazvijenijim hraniteljstvom u Srbiji, sa 130 hraniteljskih porodica, koje su tokom 50 godina zbrinule preko 1.000 dece bez roditeljskog staranja, tvrde u Centru.\nSlužba za zaštitu dece i mladih subotičkog Centra za socijalni rad obuhvata poslove socijalnog rada, korišćenja usluga, pomoći i podrške porodici. Poslove socijalnog rada u Službi za zaštitu dece i mladih u subotičkom Centru za socijalni rad obavlja 13 voditelja slučaja, 5 dipl. socijalnih radnika, 4 pedagoga i 4 psihologa. Poštovanje standarda stručnog rada obezbeđuju 2 supervizora, organizujući supervizijski proces.\nStručni radnici Službe u skladu sa Zakonom o socijalnoj zaštiti, Porodičnim zakonom i Pravilnikom o organizaciji, normativima i standardima rada Centra za socijalni rad, rade na poslovima zaštite dece i mladih iz porodica sa poremećenim porodičnim odnosima, zaštite dece sa poremećajima u ponašanju, zaštite dece i mladih bez roditeljskog staranja i drugim aktivnostima.\nU 2015. godini stručni radnici su u postupcima vršenja roditeljskog prava i izmene odluke o vršenju roditeljskog prava, poveravanja i izdržavanja maloletne dece, zaključno sa 15. decembrom ove godine, radili na 400 predmeta što je u odnosu na 2014. godinu više za 50. - Povećan je obim posla i u postupcima zaštite dece sa poremećajima u ponašanju. Stručni radnici su radili sa decom koja su vršila krivična dela (100), decom koja su vršila prekršajna dela (72) i decom koja su krivično neodgovorna a vršila su krivična i prekršajna dela 51, što je u odnosu na prethodnu godinu više za 23 dela - navodi Vesna Margaretić, dipl. socijalni radnik i rukovodilac Službe za zaštitu dece i mladih u subotičkom Centru za socijalni rad.\nDeca bez roditeljskog staranja najosetljivija kategorija\nU Centru za socijalni rad Subotice kažu da bez obzira da li je neko društvo bogato ili siromašno, posebno ranjiva i najosetljivija kategorija svakog društva jesu deca bez roditeljskog staranja. Zbog specifične i teške situacije u kojoj se nalaze, ova deca pored standardnih razvojnih potreba koje imaju i njihovi vršnjaci, ona imaju i potrebe koje su vezane za nadomeštanje roditeljske uloge i roditeljskih funkcija. Kako bi se deca bez roditeljskog staranja uspešno pripremila za samostalan život i uspešno integrisala u društvo, neophodno je pravovremeno primeniti odgovarajuću zaštitu. O deci koja sticajem po njih nesrećnih okolnosti, ostaju bez roditeljskog staranja ili su njihovi roditelji sprečeni u vršenju roditeljskih funkcija ili iste vrše neadekvatno i ugrožavajuće po dete, brigu preuzima država.\n- Država ima obavezu da obezbedi socijalne, psihološke i druge vidove podrške biološkoj porodici za prevazilaženje krizne situacije. Ali ako i pored toga, dalji boravak deteta u sopstvenoj porodici za dete nosi određen rizik i bilo koji stepen ugroženosti, država primenjuje neki od zakonom predviđenih oblika zaštite. Osnovni vidovi porodično-pravne zaštite dece bez roditeljskog staranja su starateljstvo, usvojenje, smeštaj u drugu porodicu i smeštaj u institiciju socijalne zaštite, odnosno domove za decu bez roditeljskog staranja. U slučajevima kada mlt. deca ostanu bez roditeljskog staranja, najčešće brigu o deci preuzima neko od srodnika, koji žele i koji su podobni da obavljaju tu ulogu, jer je u najboljem interesu deteta da odrasta u porodičnom okruženju. Međutim kada ne postoje bliski srodnici, kada ne žele, ne mogu ili su neadekvatni da se staraju o deci, deca se smeštaju u hraniteljske porodice - navodi Margaretićeva.\nSubotica decenijama primer uspešnosti hraniteljstva\nHraniteljske porodice obezbeđuju sigurnu i podsticajnu sredinu za razvoj dece, pružajući im adekvatnu negu i brigu o njihovom zdravlju, obrazovanju, osamostaljivanju, kao i pomoć i podršku u uspostavljanju i održavanju veza sa biološkom porodicom i očuvanju ličnog, porodičnog i nacionalnog identiteta, tvrde u Službi za zaštitu dece i mladih.\n- Jedan od oblika zaštite dece bez roditeljskog staranja je i smeštaj u drugu porodicu - porodični smeštaj. Porodični smeštaj ili hraniteljstvo je preuzimanje brige o detetu koje nema roditelje, ili koje iz bilo kojeg razloga ne može da živi u svojoj porodici. To je briga o detetu u porodici hranitelja, na kraće ili duže vreme, u zavisnosti od potreba deteta, odnosno do otklanjanja razloga zbog kojih je izdvojeno iz biološke porodice. Ljudi koji u svojoj kući preuzmu brigu o deci bez roditeljskog staranja, postaju hranitelji. Centar za socijalni rad kao organ starateljstva, nastavlja da prati odrastanje dece u srodničkim i hraniteljskim porodicama ili ustanovama, da ih shodno potrebama finansijski pomaže. Stručni radnici Službe za zaštitu dece i mladih, tokom 2015. godine su smestili u hraniteljske porodice 17-oro dece, što je u odnosu na predhodnu godinu manje za 5 -oro dece - rekla je Vesna Margaretić za "Subotičke novine".\nTokom ove godine, 22 porodice su se Centru za socijalni rad obratile sa zahtevom da budu hraniteljske porodice deci bez roditeljskog staranja. U narednom periodu stručni radnici Službe za zaštitu dece će kako je najavljeno, nastaviti rad na proceni potencijalnih hranitelja i obuci kroz program pripreme za hraniteljstvo.\nSubotica u poslednjih nekoliko decenija predstavlja grad sa tradicionalno najrazvijenijim hraniteljstvom u Republici Srbiji o čemu svedoči veliki broj hraniteljskih porodica, čak 130, koje su tokom 50 godina zbrinule preko 1.000 dece bez roditeljskog staranja. Trenutno je 239 dece smešteno u hraniteljskim porodicama.\nOve godine svi hranitelji prošli reviziju, a javilo se i 30 novih\nPrema podacima subotičkog Centra za socijalni rad, ove godine je 130 hraniteljskih porodica uspešno prošlo podobnost za dalje bavljenje hraniteljstvom i edukativni program pripreme u trajanju od 33 sata, nakon čega su dobili Uverenje da se u naredne dve godine mogu baviti hraniteljstvom. Nakon dve godine radiće se revizija opšte podobnosti hranitelja. Kako smo saznali, sve je više onih koji se Centru obraćaju sa željom za hraniteljstvo, a trenutno je u postupku procene oko trideset osoba.


Maksimović progovorio o Mihi i burnom rastanku sa Torinom! - Sportske.net\nMaksimović progovorio o Mihi i burnom rastanku sa Torinom!\nReprezentativac Srbije Nikola Maksimović bio je u finišu letnjeg prelaznog roka igrač o kojem se možda i najviše pisalo u evropskim sportskim medijima. Rastanak sa Sinišom Mihajlovićem i Torinom bio je zaista buran, pale su i teške reči, a kako sve to izgleda iz njegovog ugla?\nStojke zna kako se osvajaju titule! Evo kako Srbija treba da igra!''Orlovi'' će imati pojačanje u Moldaviji - Tole Karadžić?!Spavaš li mirno, Džejmi Karageru? Srbi uzvraćaju udarac!Muslin posetio 'Orliće': "Ozbiljno računamo na vas"Sagrađen pre deset godina - Na ovom stadionu Moldavija dočekuje "Orlove"\nZbog svega toga, Nikola Maksimović i ovih dana, posle okupljanja reprezentacije Srbije, privlači i veliku pažnju domaćih novinara.\nJuče je otkrio da do pre nekoliko dana nije ni znao da je transferom iz Torina u Napoli postao ''najskuplji srpski fudbaler'', a u intervjuu za ''Blic'' je do detalja objasnio šta se sve dešavalo pre nego što je definitivno odlučio da se preseli u Napulj.\nPodsetimo, Maksimovićevu odluku je trener Torina Siniša Mihajlović ispratio rečima da je on ''za njega mrtav'', ali srpski reprezentativac danas ističe da će i pored svega izrečenog, pružiti ruku nekadašnjem selektoru Srbije, kada se ponovo budu sreli u Seriji A.\n''Biću korektan kao i uvek. Pozdraviću se s njim, naravno, a da li će Siniša sa mnom... Njegova stvar'', izjavio je Maksimović.\nOn ne krije da se Mihajlović sve vreme zalagao za njegov ostanak u Torinu, kao i da mu je rekao da mu je potreban. Međutim, problem je nastao na relaciji sa predsednikom Torina.\n''Dan pred meč u Kupu Italije sam otišao i nikome se nisam javio. Dogovor je bio da se predsednik meni javi i saopšti šta je odlučio. Nije se javljao ceo dan i kada je već tako, odlučio sam da i ja malo budem bezobrazan. Ne mogu da pričam da je Mihajlović bio umešan u čitavu situaciju jer se maksimalno potrudio da ja ostanem u Torinu'', istakao je Maksimović.\nSrpski defanzivac podseća da je još prošle sezone trebalo da pređe u Napoli, da je imao želju da zaigra na višem nivou i novu priliku koja mu se letos ukazala nije želeo da propusti, bez obzira na Mihajlovićevo insistiranje da ostane u Torinu.\n''Želeo sam da igram fudbal na višem nivou kako bih napredovao. O tome sam pričao i sa Sinišom, koji mi je rekao da sam mu potreban i da će mi pomoći. Istina je da se maksimalno zalagao za mene, ali predsednik mi se nije odužio na pravi način da bih ostao'', otkrio je Maksimović.


Apelacioni sud potvrdio presude Krstiću i Šabaniju - Kosovo Online\n2. Decembar 2021. • 13:09\nApelacioni sud Kosova potvrdio je presudu Osnovnog suda u Prištini od 23. marta ove godine, kojom su Zlatan Кrstić i Destan Šabani osuđeni za ratne zločine na Кosovu protiv civilnog stanovništva, prenosi Koha.\n"Posebno odeljenje Apelacionog suda Kosova je, nakon pregleda svih spisa predmeta i ocene žalbenih zahteva, odlučilo da odbije kao neosnovanu žalbu Specijalnog tužilaštva Kosova i žalbe branilaca optuženih", navodi se u saopštenju Apelacionog suda.\nTaj sud navodi da se presudom Osnovnog suda u Prištini, optuženi Zlatan Krstić oglašen krivim za krivično delo saizvršilaštvo ratnog zločina protiv civilnog stanovništva, dok je okrivljeni Destan Šabani oglašen krivim za krivično delo ratni zločin protiv civilnog stanovništva.\nZlatan Krstić je optužen da je 26. marta 1999. godine u selu Gornje Nerodime, Uroševac, direktno učestvovao u napadu na civilno stanovništvo albanske nacionalnosti, tačnije u proterivanju 15 članova porodice i uzimanju talaca, a kako je navelo tužilaštvo, učestvovao je u zlostavljanju, mučenju, sakaćenju i ubijanju žrtava vatrenim oružjem, čak je i bacao tela žrtava pored puta kako bi prikrio zločin.\nDestan Šabani optužen da je tokom rata na Kosovu, kao pripadnik srpskih policijskih snaga, 1. aprila 1999. godine, u svojstvu policijskog inspektora, naoružan automatskim oružjem, da bi ponizio i degradirao postupanje prema poginulima O.N, B.N, A.N, B.N. i I.R, koje su ubile srpske snage, naredio da se njihova tela sahrane kršeći pravila ratovanja utvrđena međunarodnim humanitarnim pravom.\nKosovo Apelacioni sud Kosova presuda ratni zločini Zlatan Krstić\nApelacioni sud potvrdio zatvorsku kaznu od 12 godina Zoranu Đokiću zbog ratnog zločina\nApelacioni sud potvrdio oslobađajući presudu Haradinaj-Stubli\nDeca iz srpskih enklava sa Kosova u poseti kruševačkom garnizonu\nPribićević: Srbija ne sme da odbije razgovor sa Rusijom, ali će se zbog toga povećati pritisak Zapada\nEU razmatra kompromisni plan za uvođenje zabrane kupovine ruske nafte


Valvoline obnavlja podršku KTM-u kao zvanični partner za maziva za 2020.\nPartnerstvo kompanije Valvoline i KTM u oblasti snabdevanja mazivom produženo i na 2020. godinu\nKTM-ov iskorak ka trkama izdržljivosti ističe prednosti u performansama i istrajnosti na stazama širom Evrope\nTehničko partnerstvo omogućiće KTM-u pristup ključnim analizama maziva u motoru\nInicijalno partnerstvo iz 2019. godine obeleženo je pobedom na takmičenju German ADAC GT4 Drivers’ Championship i trijumfom na takmičenju GT4 European Series\nValvoline Europe, filijala kompanije Valvoline Inc. u Evropi – vodeći svetski dobavljač prvoklasnih maziva i automobilskih usluga – i austrijski proizvođač sportskih automobila, KTM Sportcar GmbH, obnovili su drugu godinu zaredom svoje partnerstvo u oblasti tehnologije i snabdevanja mazivom. Partnerstvo obuhvata saradnju u okviru KTM-ove kampanje moto trka, dok dve kompanije ulažu napore da nastave uspeh postignut tokom prve godine saradnje.\nPartnerstvo u 2020. godini znači da će kompanija Valvoline nastaviti sa isporukom maziva, kao i motornih ulja i rashladnih sredstava kompaniji KTM za upotrebu u njihovim putničkim i trkačkim automobilima. Tokom predstojeće motosport sezone, austrijski brend povećava svoje ambicije sa fokusom na izazovnije međunarodne trke izdržljivosti većeg profila. KTM će na stazu izvesti X-BOW GT4 u okviru takmičenja Creventic 24H Series kao i legendarne 24-časovne trke u Nirnbergu u maju.\nUz visokokvalitetne Valvoline tečnosti koje obezbeđuju veoma važne funkcije podmazivanja i hlađenja motora, KTM-ovi trkači učestvovaće u nekim legendarnim trkama širom Evrope, uključujući Moncu u Italiji, Spa Francorchamps u Belgiji, Paul Ricard u Francuskoj, Nürburgring Nordschleife u Nemačkoj, Circuit de Barcelona-Catalunya u Španiji i Imola u Italiji. Tokom sezone, automobili, njihovi vozači i motori biće tokom ovih takmičenja suočeni sa najrazličitijim izazovima, jer su neke trake prepune oštrih krivina, zahtevnih uspona i nizbrdica, dok druge karakterišu dugi pravci i brze krivine. Na nekim stazama, pun gas se koristi tokom 80% trajanja trke, što dovodi do brutalnog opterećenja, pritiska i temperature u motoru, kao i u tečnostima koje omogućavaju njegov nesmetan rad.\n„Trkački automobili visokih performansi, kao što je KTM X-BOW, zahtevaju maziva visokih performansi da bi se osiguralo efikasno savladavanje ekstremnih zahteva nemilosrdne trke izdržljivosti za motore”, rekao je Dijego Brodoni, potpredsednik kompanije Valvoline Europe. „Pored talenta naših vozača, zahtevi vrhunske trke izdržljivosti pokazaće kako naša tehnologija može da doprinese postizanju maksimalnog učinka i istrajnosti u žaru borbe. Ove sposobnosti su od ključnog značaja, kako na putu , tako i na trkačkoj stazi.”\nPored snabdevanja visokokvalitetnim mazivima za motore, Valvoline će za KTM vršiti analizu fluida za trkačke i test motore. Stručnost kompanije Valvoline osiguraće da dvolitarski TFSI motor automobila X-BOW i potpuno novi 2,5-litarski petocilindrični TFSI motor nastave da pružaju optimalne performanse i istrajnost, iz trke u trku.\nValvoline tehnologija maziva svetske klase doprinela je uspehu vozača i timova koji su se takmičili KTM X-BOW trkačkim automobilima 2019. godine. Titula na takmičenju ADAC GT4 Drivers’ Championship u Nemačkoj zasluženo je pripala Eikeu Angermajru i Madsu Siljehaugu, čiji je Felbermayr-Reiter KTM X-BOW GT4 osvojio dve trke i bio na prvom mestu tokom serije od 12 rundi. Ova pobeda je tim vozačima, kompaniji KTM Sportcar GmbH i firmi Reiter Engineering, njenom razvojnom partneru iz Bavarske, osigurala do sada prvu titulu na trci ADAC GT4 u Nemačkoj.\nU veoma konkurentnom takmičenju GT4 European Series, True Racing, KTM-ova trkačka perjanica završila je sezonu na sedmom mestu od 27 timova, uz pobedu na trci u Brands Hatch (UK) i tri druge medalje u okviru prvenstva od 12 trka. True Racing je takođe ušao u rundu u Barseloni (Španija) u okviru trke serije Creventic 24H, gde je ostvario pobedu u SPX klasi u prvom takmičenju za model KTM X-BOW GTX.\nDirektor kompanije KTM Sportcar GmbH, Michael Wölfling, prokomentarisao je to ovako: „Jasno se mogla videti strast kompanije Valvoline prema izvlačenju najboljih performansi iz svakog automobila. Iako su njihova motorna ulja očigledno veoma kvalitetna, inženjeri ove kompanije nikada ne spavaju na lovorikama. Maziva se analiziraju nakon svake trke kako bismo videli šta možemo da naučimo i to je našim mehaničarima i inženjerima za trke pružilo priliku da dodatno usavršavaju strategiju učinkovitosti motora iz nedelje u nedelju, što je našim automobilima i vozačima pružilo najveću moguću šansu za uspeh u svakoj trci.”\nTrkači se oslanjaju na kompaniju Valvoline više od 100 godina. Valvoline je snabdevao mazivima pobedničke automobile u prvoj automobilskoj trci u SAD koja je održana u Čikagu 1895. godine. Od tada, Valvoline održava blisku saradnju sa vrhunskim timovima i vozačima Formule 1, takmičenjima World Rally, TT Races i različitim serijama širom Sjedinjenih Država, uključujući NASCAR, ARCA i IndyCar.


Daimler u Nemačkoj zapošljava hiljadu programera - Auto Republika\nPrema novinskom izveštaju objavljenom juče, u nemačkom specijalizovanom mediju Automobilwoche, Daimler će potpisati ugovore o radu sa hiljadu osoba stručnih u oblasti kreiranja kompjuterskih programa. Njihovo radno mesto će biti u fabrici u kojoj se sklapa nova S Klasa, a zaduženja će se ticati razvoja planiranog operativnog sistema za novitete iz segmenta električnih automobila.\nAktuelni konkurs predstavlja samo jedan međukorak u realizaciji šire ideje o angažovanju tri hiljade IT stručnjaka iz celog sveta, kako bi se ojačala ekspertiza Daimlera u centrima koji uključuju Berlin, Tel Aviv, Sijetl i Peking, izvestio je germanski nedeljnik.\nDaimlerov sistem MBOS koji će funkcionisati samo u čisto električnim vozilima Mercedesa, se očekuje da se pojavi na tržištu negde tokom 2024. godine, u pokušaju da se Daimler nametne kupcima pre Tesle, kao i da se odupre želji brojnih entiteta iz Silikonske doline da izvrše upliv u automobilsku industriju.\n„Implementacija ovog sistema donosi Mercedesu kontrolu nad svim softverskim mogućnostima vozila, i tako nad korisničkim interfejsom,“ rekao je Sajad Kan, direktor tehnološkog razvoja Mercedesa, preneo je Automobilwoche.\ntags: MBOS mercedes softver u automobilima tehnološke kompanije u automobilskoj industriji\nprevious Audi pretvorio liftbek A7 L u ekskluzivni sedan za Kineze\nnext Toyota otkrila električni model bZ4x (GALERIJA)\nOpel je (naizgled) solidno poslovao u Evropi tokom prošle godine\n04/02/2022 - 08:21


Praktična nastava učenika u pogonima Kompanije “Tigar Tajers” - JuGmedia\nPredstavnici Tehničke, Srednje stručne škole i Kompanije “Tigar Tajers“ (Tigar Tyres) u Gradskoj upravi Pirot potpisali su ugovore o realizaciji modela dualnog obrazovanja, čime je krunisana saradnja između obrazovnih institucija u Pirotu i privrede. Petnaest učenika Tehničke škole, smer tehničar mehatronike i 25 učenika Srednje stručne škole, smer tehničar za polimere, deo praktične nastave obavljaće u ovoj kompaniji.\nUključivanje ove kompanije u sistem dualnog obazovanja je prepoznato kao dugoročna investicija, koja ima za cilj obezbeđivanje kvalitetnih kadrova za kojima postoji stalna potreba i omogućivanje mladima da steknu potrebne veštine i lakše dodju do posla.\n„Kompanija “Tigar Tajer“ je odabrala 15 od 30 učenika smera tehničar mehatronike koji će na kraju druge godine 90 časova, takozvani blok nastave imati u ovoj kompaniji. Na ovaj način smo učenicima naše škole omogućili da uče na najskupljoj i najsavremenijoj opremi iz hidraulike, pneumatike, plc programiranja, uz praktičnu nastavu zaposlenih koji na ovoj opremi rade u kompaniji“, kaže direktor Tehničke škole Milan Božić.\nDirektor Srednje stručne škole Dragoslav Mančić kaže da uvođenje dualnog obrazovanja za ovu školu ima višestruki značaj za učenike i školu.\n„S obzirom da škola obrazuje kadar za gumarsku industriju, od posebnog je značaja potpisivanje ugovora sa kompanijom “Tigar Tajers“ koja je lider u ovoj grani industrije. Škola dobija na ekskluzivnosti i, prateći svetske trendove u obrazovanju, postaje još atraktivnija za veći broj učenika. Za učenike, pored sticanja potrebnih znanja i veština, novčana naknada predstavlja dodatnu motivaciju a posebno otvorena vrata za zapošljavanje u samoj kompaniji“, kaže Mančić.\nZa menadžment kompanije “Tigar Tajers“ ovo je takođe izuzetno važan događaj, koji stvara preduslove za održivi razvoj.\n„Obezbedili smo licencirane instruktore koji su zaduženi da pomognu učenicima u sticanju i razvijanju neophodnih kompetencija. Naravno, učenici najpre prolaze potrebnu obuku iz bezbednosti i zaštite na radu, a zatim u skladu sa planom i programom nastave i učenja, upoznaju naš proces, čime stiču potrebne veštine i praktična znanja. U ovoj fazi razvoja dualnog obrazovanja obuhvaćeno je ukupno sedamdesetoro učenika“, kaže direktor Sektora ljudskih resursa u “Tigar Tajersu“ Zoran Kostić.\nFinansijska direktorka “Tigar Tajersa“ Milena Tošić kaže da u okviru projekta podrške lokalnoj zajednici Growing together, ključne oblasti koje podržavaju su upravo obrazovanje, zdravstvo, bezbednost u saobraćaju i ekologija.\n„Uključivanje “Tigar Tajersa“ u sistem dualnog obrazovanja je prepoznato kao dugoročna investicija, koja ima za cilj da obezbedi kvalitetne kadrove za kojima postoji stalna potreba, a sa druge strane da omogući mladima da steknu potrebne veštine i sutra lakše dođu do posla“, rekla je Tošićeva.\nDualno obrazovanje podržava i lokalna samouprava Pirota. Zamenik gradonačelnika Pirota Miloš Colić kaže da je Grad Pirot mnogo napora učinio da se uspostavi sistem dualnog obrazovanja i deo je pilot projekta kada je reč o učenju na radnom mestu.\nPomoćnica gradonačelnika Pirota Milica Golubović kaže da je ovo istorijski događaj za srednje stručne škole u Pirotu.\n„Zahvaljujem “Tigar Tajersu“ koja se još jednom pokazala kao društveno-odgovorna kompanija koja godinama ulaže u obrazovanje u Pirotu“, rekla je, pored ostalog, Golubovićeva.\nU porodičnoj kući držao 7,15 grama heroina i tri metka za automatsku pušku\nPripadnici Ministarstva unutrašnjih poslova Vranje, po nalogu Osnovnog javnog tužilaštva u u tom gradu podneće krivičnu prijavu u redovnom postupku…\nVranje: Rok za prijavu za solarne panele 3. decembar\nGradsko veće Grada Vranja raspisalo je javni poziv za učešće privrednih subjekata u sprovođenju mere energetske sanacije u domaćinstvima, putem…\n16.09.2021. u 08:29\nNa vreme da upoznaju sta ne valja,losi uslovi rada,mala plata,mobing,otrovi…


Srbija s Pfizerom ugovorila još 2,3 miliona doza vakcina\nSrbija je danas potpisala novi ugovor s farmaceutskom kompanijom Pfizer po kojem će u aprilu dobiti još 1.200.000 doza vakcina, saopćio je u petak srbijanski ministar zdravstva Zlatibor Lončar.\nOn je poslije razgovora s resornim kolegom iz RS Alenom Šeranićem u Beogradu novinarima rekao da je ugovorom predviđena isporuka dodatnih 1.190.000 doza Pfizerovih vakcina koje bi trebalo stići u trećem kvartalu ove godine.\nDogovarajući nastavak saradnje u procesu imunizacije s RS, čiji se zdravstveni radnici već nekoliko dana vakcinišu u Srbiji – u Šapcu, Loznici i Sremskoj Mitrovici, Lončar je naveo podatak da se stiglo nadomak 5.000 datih doza.\n– Provodi se dogovor predsjednika Aleksandra Vučića s vodstvom RS i približavamo se broju od 5.000, ali tu nećemo stati. Dogovorio sam s ministrom zdravlja RS daljnju saradnju – naglasio je Lončar.\nOn je najavio da će Srbija svoj e-sistem, koji koristi u procesu kampanje vakcinisanja, ustupiti RS-u kad tom bosanskohercegovačkom entitetu budu osigurali dovoljno vakcina.\nU Srbiji se trenutno koriste vakcine kompanija Pfizer-BioNTech, ruska vakcina Sputnjik V, te kineski Sinopharm, a ranije je najavljena i isporuka AstraZenecina vakcina, ali dosad još nije stigla niti jedna doza.\nBeogradske Večernje novosti objavile su danas da bi prvi kontigent od 150.000 doza vakcina AstraZeneca trebao biti isporučen za dva dana, 21. februara.\nSrbija je, prema podacima zdravstvenih vlasti, premašila broj od milion datih doza vakcina – vakcinisano je 1.018.937 ljudi, od kojih je prvu dozu dosad dobilo više od 635.000, što Srbiju svrstava na šesto mjestu u svijetu, drugo u Evropi i prvo u regiji.\nIstodobno, statistika u posljednja dva dana uzastopno pokazuje novi skok broja novozaraženih – u četvrtak 2.561, a u petak 2.632, pa je iz Kriznog štaba najavljena mogućnost pooštravanja mjera ako se epidemiološka situacija nastavi pogoršavati, prenosi Hina.


Datum objave: 12.05.2020 15:06 | Autor: MVP\n„Ovo je gest solidarnosti i humanosti, ali i potvrda da saveznici podržavaju jedni druge u teškim i izazovnim vremenima“, ocijenio je ministar Darmanović. On je zahvalio Mađarskoj na političkoj i ekspertskoj podršci od samog početka naših reformskih i integracionih procesa, kako tokom pristupanja NATO, tako i u procesu pregovora sa Evropskom unijom.\nOsvrnuvši se na posljedice koje je svijet pretrpio usljed pandemije COVID-19, sagovornici su istakli značaj finansijske podrške koju je Evropska unija opredijelila za zemlje Zapadnog Balkana, koja je ujedno i najveća do sada, čime je još jednom dokazana solidarnost, ali i geostrateško promišljanje Unije, uprkos aktuelnim izazovima.\nMađarski šef diplomatije Sijarto pohvalio je efikasnost i preduzete mjere Vlade Crne Gore u suočavanju sa globalnom zdravstvenom krizom. U kontekstu evropskog puta, ponovio je nedvosmislenu podršku zvanične Budimpešte crnogorskim naporima ka punopravnom članstvu u EU, istakavši da nakon pandemije COVID-19 Brisel mora uzeti u obzir značaj povećanja broja saveznika. „Članstvo Zapadnog Balkana za Mađarsku je značajno ne samo iz političkih i bezbjednosnih, već i iz ekonomskih razloga, a naš ekonomski interes je proširenje Evropske unije“, naglasio je ministar Sijarto.\nSagovornici su konstatovali da je na nedavno održanom Samitu EU i ZB još jednom potvrđena evropska budućnost našeg regiona, a ministar Sijarto je posebno naglasio da će Mađarska nastaviti snažno da zagovara da u pregovorima Crne Gore sa EU bude otvoreno i posljednje poglavlje 8 – Konkurencija, tokom hrvatskog predsjedavanja Savjetom EU, kao i zatvaranje poglavlja za koje su već stvoreni tehnički uslovi. „Komesar Varhelji naporno radi u cilju ubrzanja razvoja Zapadnog Balkana i njegovog progresa ka EU“, prenio je šef mađarske diplomatije.\nTokom sastanka posebno je razmotreno snaženje bilateralne saradnje u domenu investicija, ekonomije, bankarstva, turizma i obrazovanja, te pozdravljeno savezništvo i partnerstvo dvije države na multilateralnom planu.\nFOTO i VIDEO: https://flickr.com/photos/vladacg/albums/72157714269822361


Rabljeni AM General traktorske jedinice oglasi za prodaju - Mascus Hrvatska\nVi ste ovdje: Mascus Hrvatska > Transportna vozila > Traktorske jedinice > AM General\nRabljeni AM General traktorske jedinice na prodaju\nOvdje su rezultati pretrage rabljenih AM General traktorske jedinice strojeva koji su za prodaju. AM General traktorske jedinice oglase možete sortirati po cijeni, godini proizvodnje, države. Također možete koristiti kriterije pretraživanja na lijevoj strani kako biste suzili pretraživanje ili pročitajte više o AM General traktorske jedinice na Znamka dijelu.\nAM General M916Snaga motora: 475\nOvde je kompletna lista polovnih AM General traktorske jedinice za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og AM General traktorske jedinice koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih AM General traktorske jedinice koje Vas interesuju.


Beograd: Parada ponosa 17. septembra, organizatori pozvali Vučića da stane na čelo kolone - Opcija\nBeograd: Parada ponosa 17. septembra, organizatori pozvali Vučića da stane na čelo kolone\nNedelja ponosa ove godine počinje 11. septembra, a Parada ponosa pod sloganom “Za promenu” biće održana 17. septembra, izjavio je danas jedan od organizatora Parade ponosa Goran Miletić.\nOn je na današnjoj konferenciji za novinare rekao da će 17. septembra biti održan i Prajd marš koji će krenuti sa Trga Slavija u podne, a biće završen na Trgu Republike.\n– Nama se čini da je za svih ovih devet godina, od kada se u kontinuitetu ili pokušava da se održi Prajd ili se Prajd održava dosta toga promijenilo. Prvo LGBT zajednica je postala vidljivija u medijima i u javnom prostoru i u političkom životu – naveo je on.\nMiletić je kazao da je ta vidljivost doprinijela i da Srbija danas ima premijerku gej orijentacije i da je to bilo teško moguće 2009. godine.\nPrema njegovim riječima, danas je moguće organizovati manje skupove bez većeg prisustva policije.\n– Sve to je rezultat Parade koja otvara prostor sve ove godine… To i dalje nije perfektno. Broj policajaca ne govori da je to perfektno, ali da je unaprijeđeno za sve ove godine to je činjenica – naveo je Miletić.\nNeke stvari se pokrenule\nOn je rekao da su se neke stvari pokrenule i kada je reč o zakonskim predlozima i da je Ministarstvo za državnu upravu i lokalnu samoupravu pokrenulo proceduru da se izmjeni Zakon o matičnim knjigama, kako bi kada neko promjeni pol mogao da promjeni i matični broj.\nMiletić je kazao i da je licemjerno što država Srbija prepoznaje registrovana partnerstva kada su pitanju diplomate druge države.\n– Na zvaničnom sajtu Ministarstva spoljnih poslova i tamo svaki dan imate apdejtovan spisak ambasadora u ovoj zemlji i onda kada od njih neko ima bračnog druga ili svog supruga ili suprugu kada je istopolna zajednica navedeno je jasno… Smatramo da je to licemjerno – kazao je Miletić.\n– Očekujemo da bude znatno manje policije, koja će obezbjedjivati sam skup – navela je ona i dodala da je slogan Parade ponosa “Za promenu” i da se traži promjena cjelokupnog društva prema LGBT zajednici.\nOna je kazala da je ovo odlična prilika da novoizabrani predsjednik Srbije Aleksandar Vučić pokaže da je predsjednik svih građana i građanki i stane na čelo kolone parade.\nO zahtjevima Parde ponosa govorila je Jovanka Todorović koja je istakla da se oni nisu mnogo promjenili.\nTodorović je navela da je prvi zahtjev sankcionisanje nasilja prema LGBT osobama, usvajanje Zakona o rodnom identitetu, Zakona o registrovanju istopolnih zajednica, reforma sistema obrazovan kako bi se uklonili diskriminatorni sadržaji iz udžbenika za osnovne i srednje škole, usvajanje zakona koji će sankcionisati nasilje među vršnjacima prouzrokovano mržnjom prema osobama istopolne seksualne orijentacije.\nMinut ćutanja za žrtve nasilja


NIJE SAMO GORDIĆ, JOŠ JEDAN IGRAČ NAPUSTIO PARTIZAN: Filipovski otkrio da su crno-beli u potrazi za pojačanjima | Novosti.RS\nCrno-beli u ABA ligi imaju skor od šest pobeda i isto toliko poraza, pa njihovo učešće u plej-ofu je pod znakom pitanja, iako ima još dosta da se igra.\nA pre ključnih mečeva u regionalnom takmičenju srpski tim očekuje i meč sa Venecijom u Evrokupu, koji nema rezultatski značaj.\n"Mi smo ovo vreme iskoristili za dobar trening, momci su to dobro odradili. Imamo neke male povrede, neka leđa, upale... ali, uglavnom iako ovaj meč ništa ne odlučuje, nama treba meč za jedan dobar trening, da odigramo maksimalno", rekao je Filipovski.\nFilipovski je analizirao protivnika koji posle devet odigranih mečeva ima samo dve pobede.\n"Venecija se diže posle duge pauze i karantina koji smo imali, pa će nam taj meč dobro doći. Venecija zna da igra po 20, 25 minuta zonu, menjaju odbrane, imaju iskusnog trenera više godina, igrače takođe. Iskoristićemo taj trening za naše uigravanje i jedan dobar, jak trening".\n"Normalno, kada dolazi do takvih situacija ekipi je potrebna sveža krv. Radimo svaki dan, posle ta dva treninga, visimo na telefonima, gledamo... Na tržištu nema mnogo super opcija, ali trenutno imamo neka imena sa kojima se dogovaramo i ja se nadam da ćemo uspeti dobiti dobro rešenje. Sve je sada vruće, ne mogu da govorim o imenima".\nKK Partizan Nemanja Gordić Stefan Janković Sašo Filipovski


Osam poslanika Srpske liste sa severa Kosova GracanicaOnline.info\nOsam poslanika Srpske liste sa severa Kosova\nSrpska lista, predaja liste kandidata, foto: V. Ćup, GračanicaOnlajn\nPosle jučerašnjih objavljivanja konačnih rezultata vanrednih parlamentarnih izbora na Kosovu, pokret Samoopredeljenje i Demokratski savez Kosova mogu sami da formiraju vladu, jer zajedno imaju 61 poslanika. Srpska lista je sa osvojenih 6,74% glasova, čime je obezbedila svih deset zagarantovanih mesta, a osam poslanika je sa severa Kosova.\nJasmina Dedić, aktuelna načelnica školske uprave u sistemu obrazovanja Republike Srbije, na izborima 6. oktobra, osvojila je najviše glasova, 19.703. Sledi Miloš Perović iz Zubinog Potoka, dosadašnji zamenik ministra za socijalno staranje u Vladi Kosova sa 17.276 glasova, a zatim direktorka Nacionalne službe za zapošljavanje Kosova i Metohije pri Vladi Srbije, Verica Ćeranić, sa 17.065 osvojenih glasova. Još jedna dosadašnja poslanica i direktorka Doma zdravlja u Mitrovici, Miljana Nikolić, biće u novom sazivu Kosovskog parlamenta, kao i Igor Simić, Zoran Mojsilović i Slavko Simić, dosadašnji poslanici. Novi poslanik je Ivan Todosijević, koga je Ramuš Haradinaj smenio sa mesta ministra administracije lokalne samouprave zbog izjave da je Račak izrežiran od strane Albanaca. Ljubinko Karadžić, aktuelni predsednik Privremenog organa Opštine Priština, biće poslanik iz lapljeg Sela, a iz Štrpca, poslanik će biti Branislav Nikolić, doskorašnji savetnik predsednika Kosova, koga je Tači smenio pod pritiskom javnosti zbog navodnog Nikolićevog rada za obeveštajne organe Republike Srbije.\nKandidat za poslanika u Kosovskom parlamentu ispred Socijalističke partije Srbije, Milan Joksimović iz Radeva, koji je i član veća Opštine Lipljan, postavljen je pre nekoliko dana za direktora obdaništa u Gračanici.\nObjavljeno 8. novembra 2019. 8. novembra 2019. by Vladislav ĆupU kategoriji PolitikaTagged Vanredni parlamentarni izbori 2019, Srpska lista\n29. septembra 2020., 02:19


10. 09. 2015. Srpski policajci imaju normalan, ljudski i pristojan odnos migrantima i izbeglicama\nMinistar unutrašnjih poslova dr Nebojša Stefanović izjavio je danas u Beogradu da će policajca iz Preševa Redžepa Arifija, čija je fotografija sa detetom u naručju obišla svet, nagraditi zbog iskazane humanosti, kao primer da policija ume i hoće da nagradi ljude koji su pokazali da je Srbija humano i demokratsko mesto.\n„Policajac Redžep Arifi, koji radi u Policijskoj stanici Preševo već 13 godina, pokazao je da srpski policajci imaju normalan, ljudski i pristojan odnos, posebno prema onima koji kroz našu zemlju prolaze u želji da obezbede bolji život i pobegnu od rata“, istakao je Stefanović na konferenciji za novinare.\nMinistar je poručio da ga nije zanimalo da li je policajac koji je uzeo dete i poigrao se sa njim Albanac, Srbin ili Mađar, jer je on pre svega srpski policajac i svojom humanošću je zavredeo nagradu.\n„Veliki broj, ne samo policajaca, već i građana Republike Srbije svakodnevno komunicira sa izbeglicama, pruža im pomoć, pokušava da im vreme provedeno u Srbiji učini što lepšim“, dodao je Stefanović istakavši da je ponosan što građani naše zemlje pripadaju onom delu Evrope koji je pokazao da razume šta znače teški trenutci.\n„Ljudska humanost i pažnja, nešto što je normalno u civilizovanoj i demokratskoj zemlji, nažalost su se, nekako, u našem okruženju izgubili i u ovoj migrantskoj krizi uglavnom smo mogli da gledamo slike patnje, slike u kojim migranti pod teškim uslovima napreduju ka Evropi i suočavaju se sa brojnim izazovima i problemima“, rekao je Stefanović.\nMinistar policije je podvukao da je politika Vlade Srbije da se migranti i izbeglice u našoj državi osećaju maksimalno dobrodošli i da je posao policije da oni budu bezbedni i sigurni.\n„Srbija je pristojna, demokratska i civilizovana zemlja i dobar domaćin svim ljudima koji u nju dolaze. Veoma smo posvećeni da ljudi koji su došli u našu zemlju kao migranti budu bezbedni, maksimalno zaštićeni i da na bilo koji način ne osećaju u Srbiji dodatni teret, pored sve muke koja ih je snašla zbog situacije u njihovim zemljama, zbog čega su odlučili da krenu ka Evropi“, rekao je ministar.\nPolicajac Arifi ukazao je da je toga dana bio u redovnoj patroli u pretprihvatnom centru u selu Miratovac, da je bila velika gužva i dosta migranata, među kojima je primetio jednu porodicu sa decom.\n„Majka je bila umorna, njen sin je plakao. Uzeo sam ga i poigrao se sa njim i neko me je tada slikao“, rekao je Arifi naglasivši da se policija svakodnevno ponaša na način na koji se on poneo tog dana.


Međunarodni sertifikati za vozače\nIzvor: RTS, 11.Okt.2009, 13:15\nUručeno prvih 100 međunarodnih sertifikata predstavnicima srpskih kompanija, čiji su profesionalni vozači obuku završili u "Riko trening centru" u Beogradu.\nDirektor Međunarodne IRU Akademije iz Ženeve Filip Patrik uručio je prvih 100 CPC sertifikata predstavnicima srpskih kompanija, čiji su profesionalni vozači obuku završili u "Riko trening centru" u Beogradu, saopšteno je iz tog centra.\nCilj tog programa je, kako je navedeno, da se postizanjem većeg nivoa >> Pročitaj celu vest na sajtu RTS << obučenosti vozača smanji broj saobraćajnih nezgoda na nacionalnim i međunarodnim putevima.\nIstovremeno je "Riko trening centar" dobio status akreditovanog Regionalnog centra za jugoistočnu Evropu (zemlje bivše Jugoslavije, Mađarska, Rumunija, Bugarska, Grčka i Albanija), što je potvrda dosadašnjeg kvalitetnog rada po programu IRU Akademije.\nDirektor Centra Božo Ilić je rekao da će uloga Regionalnog centra biti da primenom programa obuke IRU Akademije postigne harmonizaciju u poštovanju propisa i da primenom standarda ojača transportnu industriju u regionu.\nPrimenom svetskih standarda očekuje se da će ta institucija dati veliki doprinos svojim iskustvom u radu, koordinacijom sa relevantnim institucijama iz oblasti saobraćaja zemalja u okruženju i pomoći u otvaranju novih akreditovanih centara, što treba da dovede do veće bezbednosti u saobraćaju.\n"Smatramo da otvaranje Regionalnog centra u Beogradu, država Srbija na jedan neposredan način dobija vodeću ulogu u obrazovanju kadrova za prostor jugoistočne Evrope", rekao je Ilić.\nUručenju sertifikata prisustvovali su i predstavnici ministarstava za Infrastrukturu i unutrašnjih poslova, koji su projekat podržali.\nIRU Akademija, kao obrazovna institucija u okviru Međunarodne Asocijacije za drumski prevoz (IRU), sa sedištem u Ženevi, osnovana je sa zadatkom da razvija međunarodni drumski prevoz robe, putnika i opasnih materija putem harmonizacije, usvajanja i primene standarda.\nTaj zadatak IRU Akademija realizuje kroz programe obuke koje sprovode akreditovani trening instituti širom Evrope, ali i kroz direktne kontakte sa nacionalnim institucijama zaduženim za oblast saobraćaja i predstavnicima transportnih kompanija.\nDan pre: 10.Okt.2009\nDan posle: 12.Okt.2009


Vesti Autor:FoNet14. sep. 201921:33 > 21:44\nSve veći jaz između siromašnih i bogatih jedno je od glavnih uporišta nepoverenja u demokratiju, zaključak je debate "Da li je i gladan čovek građanin?", koju je organizovao Centar za istraživanje, transparentnost i odgovornost (CRTA) u okviru Festivala demokratije.\nNajveći problem se trenutno dešava sa srednjom i srednje nižom klasom, koje se bune jer su imali razloga da očekuju više u odnosu od onoga što se sada ostvaruje, ocena je današnje debate, saopšteno je iz Crte.\nU debati su učestvovali profesorka Ekonomskog fakulteta Univerziteta u Beogradu Jelena Žarković-Rakić, predsednica upravnog odbora Centra za ekonomske studije Kori Udovički i programski koordinator Inicijative A11 Danilo Ćurčić.\n„Ne možemo oduzeti pravo glasa najugroženijima, jer se smatra da su oni doveli na vlast predstavnike kojima većina nije zadovoljna, jer često siromašan sloj građana u izbornoj utakmici nema priliku da čuje jasan stav o svojim problemima“, složili su se učesnici diskusije.\n„U poslednjih trideset godina procesi kao što su globalizacija i seljenje radnih mesta doveli su do toga da nekadašnje srednje klase stagniraju, a da oni koji se nalaze na vrhu lestvice sve više grabe i napreduju“, istakla je Žarković-Rakić.\nOna je dodala da kada se porede evropske zemlje sa Velikom Britanijom i Amerikom, vidi se da zemlje Evrope koje su razvijene nalik državi blagostanja vode računa o svojim građanima koji ostaju bez posla. To nije slučaj sa Amerikom i Britanijom, rekla je Žarković-Rakić i naglasila je da građani koji su gubitnici ovih ekonomskih procesa upravo predstavljaju potencijalne glasače koji podržavaju bregzit i Trampa.\n„Jeste period globalizacije preovladao u kome plate drže pod kontrolom konkurencije sa istoka. Ali zaboravljamo da upravo ta jeftina radna snaga isporučuje veoma jeftine proizvode, ono što je jednoj radničkoj klasi neophodno za svakodnevni život, od igračaka do odeće i ostalih stvari“, podsetila je Kori Udovički.\nOvime dobijamo ceo jedan novi dijapazon proizvoda koji postaju sve više dostupni, dodala je ona i zaključila da se zato to kontinuirano siromašenje ne može uočiti tako brzo.\n„Istina je da posle 80-ih i 90-ih godina sindikati postaju zaštitnici zaposlenih umesto da budu glasnogovornici svima onima kojima treba posao“, rekla je Udovički.\nOna je dodala da se menja i tehnologija rada, i da sve više nastaje populacija koja nije ni kapitalista ni tradicionalni radnik, a posle 2009. godine i u celom tom periodu, po njenim rečima, postalo je jasno da jedan proces predugo traje, da počinje političko prestrojavanje koje treba da predstavlja društvo koje ima čvrstu političku strukturu.\nDanilo Ćurčić je istakao da je pitanje ekonomskih i socijalnih prava jeste dodatno poljuljano nakon svetske ekonomske krize i da su ljudi postali besni, po njegovim rečima, uglavnom oni koji su platali veću cenu, sa manjom moći u društvu.\n„Dolazi do toga da se ekonosmka i socijalna prava građana dodatno urušavaju ne samo u Srbiji, već i globalno. Na koji to način utiče na ostvarivanje političkih prava, jeste da nastaje nova vrsta novoglasačkog tela pogotovo mladih koji su dosta progresivniji“, rekao je Ćurčić.\nOn je zaključio da je socijalna pomoć nekim ljudima u Srbiji teško dostupna, mali broj doće do potpunosti do nje i podsetio na to da nisu najsiromašniji ti koji samo uzimaju od sistema, jer sa druge strane ekonomske politike rasipaju novac na druge stvari i vrlo je upitno kako se uspeva da se manipuliše ugroženom masom, kaže se u saopštenju.\nCRTADanilo ĆurčićdemokratijaKori Udovički


INFOGRAFIKA: Haradinajeva borba s pravdom\nDodao je da će Kosovo "ostati neugroženo za života".\nMeđutim, još uvek nije poznato kako će postupi predsednik Kosova kome Ustav inače omogućava da, u slučaju ostavke premijera, u konsultaciji sa političkim partijama ili koalicijom sa većinom u Skupštini, imenuje novog kandidata za formiranje Vlade. Ukoliko u Skupštini nema većina za izglasavanje vlade u dva kruga, Kosovu predstoje izbori. Druga opcija je takođe da Skupština raspusti samu sebe.\n2. Skupština se može raspustiti od strane Predsednika Republike Kosovo, ako se uspešno izglasa nepoverenje Vladi.


Još jedna žena optužila Ronalda za silovanje - Istinito.com\nJoš jedna žena optužila Ronalda za silovanje\nNedjelja, 07 Oktobar 2018 12:24\nAdvokat Lesli Stoval, koji zastupa učiteljicu Ketrin Majorgu, a koja je optužila Kristijana Ronalda da ju je silovao, rekao je za "The Mail on Sunday" da im se javila još jedna žena koja tvrdi da ju je fudbaler silovao.\n“Nazvala me žena koja tvrdi da je proživjela slično iskustvo”, rekao je Stoval, odbivši navesti ime nepoznate Amerikanke, ali istakao je da će njene podatke dati policiji u Las Vegasu koja je nedavno ponovo otvorila istragu pokrenutu 2009. kad je Majorga prijavila silovanje.\nRonaldo je demantovao iznesene optužbe, opisavši ih kao "lažne vijesti".\nDaily Mail piše da će Majorgini advokati ispitati njegovu bivšu djevojku Džemu Etkinson, s kojom je hodao 2009. godine, ali da nema razloga za sumnju da je napao nju ili bilo koju drugu svoju bivšu djevojku, među kojima su Kim Kardašijan, Pariz Hilton i Irina Šajk.\n“Želim razgovarati sa svim djevojkama koje su ga intimno poznavale. Doći ću u Veliku Britaniju ako treba”, rekao je Stoval.\nViše iz kategorije: « Novak u Šangaju protiv Nijemca ili Francuza Organizacija OI Japan će koštati oko 25 milijardi dolara »


Košarkaši Crvene zvezde zbog vremena "zarobljeni" u Kazanju\nIzvor\tTanjug\tnovembar 11, 2016\nKAZANJ - Košarkaši Crvene zvezde ostali su "zarobljeni" na aerodromu u Kazanju posle utakmice sa UNIKS-om u Evroligi, pošto su otkazani svi letovi zbog lošeg vremena.\nEkspedicija crveno-belih više od osam sati čeka na aerodromu jer je zbog lošeg vremena i ledene kiše propustila let Moskva - Zagreb, saopštio je klub na zvaničnom sajtu.\nKošarkaši su na aerodrom u Kazanju stigli još u pola dva ujutro, ali ni posle osam sati čekanja nisu napustili Kazanj kako bi se uputili ka Zagrebu, gde bi u subotu trebalo da igraju sa Cibonom meč 9. kola ABA lige.\nU slučaju boljih vremenskim prilika novi let je zakazan za 11 sati po srednjeevropskom vremenu, ali problem predstavlja činjenica da je avion, koji je trebalo da "uhvate" košarkaši Crvene zvezde, krenuo ka Hrvatskoj.\nKako su naveli iz Zvezde, ostaje pitanje kada i da li će krenuti ka prestonici Rusije i da li će moći da stignu na utakmicu sa Cibonom.\n« Zvezda prokockala pobedu u meču sa UNIKS-om Đoković: Hoću da se u velikom stilu vratim na prvo mesto »